qundao/data-zh-poetry huggingface dataset:
病足初愈散步小院命洗竹五首·其五
作者：黄衷
朝代：明

绿谩芭蕉薄，红嫌月桂新。龙材不自惜，何物况孤臣。
病足初愈散步小院命洗竹五首·其四
作者：黄衷
朝代：明

老爱风霜饱，将裁紫玉轻。江南秋色远，龙笛有新声。
癸巳重九后力疾家园小步
作者：黄衷
朝代：明

老至惟甘谢物华，闲园聊为近山家。畦人岂识金光草，仙圃徒开旌节花。日出杖藜还白发，年来伏枕少丹砂。登台无那悲秋客，江市犹闻酒可赊。
登塔
作者：黄衷
朝代：明

绝顶天门近，云霞上客衣。苍杉巢鹊遍，古路见人稀。偶与道心惬，宁知尘事违。大千何世界，一点佛灯微。
登明远楼和罗侍御
作者：黄衷
朝代：明

超代文章还绝域，百年唫鬓此高楼。席移云影澹秋色，帘卷池光净客愁。偶对遥岑闻鸟语，即看灵囿报麟游。江湖漫有平生思，极日风帆何处舟。
登道场山
作者：黄衷
朝代：明

木杪垂虹石径横，葱青隐约见飞甍。苍烟近带罗山秀，紫气遥含震泽晴。何代高禅闻伏虎，有时清梵接啼莺。暂来不为乘幽兴，道是春畬蚤已耕。
白帝城
作者：黄衷
朝代：明

还从三峡控三巴，万丈丹梯袅袅斜。初日岗峦开警跸，他年风雨隐悲笳。锦江水到鱼龙迥，赤甲春深草木华。可惜不稽天下士，暮砧犹自野人家。
白水道中书事
作者：黄衷
朝代：明

野店鸣鸡促曙光，练衣淩乱敝春霜。泉声瘴后回龙井，夷聚山晴趁马场。戍垒人稀军吏逸，驿庭花淡鹜妖藏。独怜归燕无机事，两两低飞掠艳阳。
白沙村
作者：黄衷
朝代：明

杀人杀马满山腥，烧屋烧村彻晓明。火灭血乾空赤土，沙头今日达官行。
白石舟中震雨二首
作者：黄衷
朝代：明

白雨满天鸣布谷，西山电射东山腹。予正孤舟掠渺茫，前村忽见牛呼犊。西方虩虩惊百里，火龙决眦划波起。石妖木魅损威神，老蚿只在人间市。
白石舟中震雨二首·其一
作者：黄衷
朝代：明

白雨满天鸣布谷，西山电射东山腹。予正孤舟掠渺茫，前村忽见牛呼犊。
白石舟中震雨二首·其二
作者：黄衷
朝代：明

西方虩虩惊百里，火龙决眦划波起。石妖木魅损威神，老蚿只在人间市。
白综述歌效王建体
作者：黄衷
朝代：明

吴宫步锦妍光属，照夜明珠当华烛。新宠蛾眉号爱卿，舞衣如雪掌中轻。春莺宛转应翔燕，瑶环振蹑芙蓉生。霞觞未歇欢如许，斗柄斜河月过午，博劳叫曙酴醾坞。
白髭
作者：黄衷
朝代：明

新霜先上戟枝头，初讶苍苍渐未休。何物谩疑缘苦思，有根元不是穷愁。称庚广座嫌侵岁，顾影澄溪畏落秋。清鉴莫须论拔摘，竟谁公望满澶州。
白鱼
作者：黄衷
朝代：明

质却纤柔害却多，牙签堆里托巢窠。名山秘府俱残缺，万顷香芸奈尔何。
百舌
作者：黄衷
朝代：明

百舌亦时鸟，逢春逐燕归。发声兼委曲，命侣故骞飞。厌聒迟明枕，愁喧薄暮帏。炎风吹广野，历耳自应稀。
盈口驿
作者：黄衷
朝代：明

溪桥往往逐溪斜，茅屋仍分燕子家。竹净残金犹琐碎，柳寒芳荫未交加。盘餐雾紫山厨蕨，井税春青石垄茶。小队轻轺何所事，有怀曾不为芳华。
益阳纪事
作者：黄衷
朝代：明

潭州楚南郡，犷黠俗易敝。伊昔炎宋时，控禦恒置帅。惟我神圣朝，绥靖亦数世。可惜财赋区，章组杂冗赘。去年五百峒，椎牛立赤帜。居氓弃业走，行旅昼心悸。予时移镇来，集议询根蒂。山川聚米观，列阵掎角势。团夫县点壮，甲长家举义。号令风电驱，狼兕各歼殪。似闻益阳箐，倡乱渠首二。敢叛假息恩，遂揭怒车臂。岂缘侵歉馀，我有赈恤惠。岂缘科率烦，厥咎乃长吏。鸷猛安足雄，明法匪虚器。湘乡覆辙多，何不为戒事。吾皇文武资，衰予备驱使。安良在除暴，予也报恩地。慎尔血气躯，毋使城市弃。
盘松辞
作者：黄衷
朝代：明

青青庭下松，双桧共葱茜。冰姿铁骨四十年，紫雾清霜养孤劲。苍根自饱土脉腴，苦节深含元气正。影摇帘额罨画开，战风檐外蛟龙兢。场师揉作马远势，汰冗删繁就疏净。耸如翠袖拂红筵，俯若云鬟窥露镜。奇人携酒赏妍巧，野客贪看支老病。场师场师，汝能修饰悦众目，不道天心忌纡曲。
盘江
作者：黄衷
朝代：明

盘江春水绿如苔，欲渡先擎辟瘴杯。花界已无渔父到，名场惟有宦人来。蛟龙日射寒湫隐，燕雀风融綵帜开。我亦下车歌鼓枻，野航曾是济川才。
睢宁三异歌
作者：黄衷
朝代：明

睢宁县前净如水，睢侯釜中惟俸米。侯持堂印几春秋，直视翳桑无馁鬼。社亭渐渐两岐风，陶河一雨驱蝗虫。水勿忧虞旱毋苦，我侯双手悬天工。古史班班书杜母，孱陵先生身姓鲁。谁郡号咷嫠媪啼，避官却委南山虎。
矩洲杂咏五十首
作者：黄衷
朝代：明

融春行药石桥东，憔悴形容即漫翁。事事不如彭泽宰，四株疏柳约东风。清晓凝寒午郁蒸，幽居何处兴堪乘。东岩闻有栖禅侣，欲扣云关恨未能。委巷微通老圃家，墙隅几树欲蒸霞。落红犹自因风舞，不是榴花是槿花。回塘漠漠旋成桥，寒窦长回小尽潮。溪老似谙幽寂性，一蓑烟雨送鱼苗。瘦仆长镵薙短莎，一弓荒土种波罗。牙根木爱甜如蜜，只为秾阴入夏多。自是园林只着闲，雁声虚带凤城寒。粤王台上曾回首，不见云山见雪山。竹外逢人常不冠，溪方愚号谷方盘。五风十雨浑闲计，记得三回赏牡丹。老大生涯任拙谋，家儿叫噪为观优。梁尘飞尽空肠断，总有西山月映楼。古木交阴水漫川，野人相对石床眠。幸抛旧梦谈新梦，莫问悬车今几年。嬉谐长笑不能棋，坐向林塘撚素髭。爱杀饥鹰轻且捷，衔鱼飞上木绵枝。偶从琴客订幽期，紫荇春寒未引丝。新水魿鱼堪作鲙，山庖急为捣橙齑。木绵衫薄快春晴，橘酒微醺不作酲。月上疏林堪散步，村娃何处斗歌声。张公说易著西铭，逸气言从见猎生。忆昨少年□易甚，射鹰飞鞚出江城。右军挥洒谪仙歌，总有驯鹇似白鹅。芳玩未应疑放达，风流文藻古无多。渔人晨网集寒塘，赪尾苍鳞总是伤。不见大鱼乘浪去，五湖风雨正茫茫。冬郊香雪破梅花，春郊桃蘤烂晨霞。病叟清狂销不得，倩人扶起踏晴沙。委羽山人厌腐腥，自收松蕊贮山瓶。寄来不惮三千里，病骨长沾玉露馨。有客晨携桂酒香，山瓢引满劝先尝。请君尽酌休辞醉，一滴能捐鬓脚霜。破釜曾无并日储，岩龛一席亦摊书。昔人若道无奇迹，草野何因有毁车。箬笠修髯削玉身，顾予谈笑出风尘。石桥挥手终辞去，似是朱明洞里人。箕踞荔阴闻鸟韵，回牛自逐来潮信。儿童路口笑相呼，矶脚筠篮有桑椹。久坐书床体力疲，柴关小立瘦藤支。憧憧镇日如流水，不问那知我是谁。荜门居士古贤流，结屦元为易粟谋。三日桥边人不售，城中怪道缺云头。寰中几个闻鸡起，江上千艘缚鸭回。山鬼见时应冷笑，不知献颂有人来。山欲升云晓气多，晚江风顺客帆过。閒人坐起少尘想，一对江山一放歌。江南千载尚仪形，鼎轴真同海燕轻。唐史后来谁捉笔，谩教房杜擅前名。洛水当时起卧龙，中朝名姓到儿童。一心天下忧都遍，浪得人称独乐翁。仙游阁上想遗真，翔凤宁烦六诏频。蒲涧寻盟谁许伴，清泉白石自粼粼。千年赣石作安流，台谏才名六一俦。庙貌未成孤使节，至今遗恨满邕州。上殿弹文皎日明，缒城偏见济时情。荆榛满地先高蹈，留与青编世上名。浮云日日换晴阴，林莽交加一径深。幽事满前看不定，高歌时发变商音。绕篱黄蝶闭关时，儿扫溪房爇柏脂。穷日一餐仍笋蕨，居然僧味欠披缁。蓬扉一扫马蹄尘，耒耜长随布谷春。不是衣冠不相惜，老夫元是老农身。远游歌罢卜居成，回首风波梦亦惊。可是穷愁似春草，每逢岐路剪还生。谩与闲林较浅深，肯将孤介混鱼禽。陈留老父为谁者，惠我千秋金玉音。匹士从来足国华，未应盐坂滞神骅。谁知江左清谈地，更有忠臣孝子家。方术争传内外丹，汞烟飞尽黍珠寒。无穷荒草埋仙骨，天上徒闻白玉棺。吹铙江上应鸣鼍，共道南夷贡象过。光耀定如唐二鸟，诗声吾愧老韩多。明时潦倒甘迂腐，岂有奇馀关宿度。空林惯见瞽翁过，隐几贪听鬼谷数。鼓角城头杀五更，瑶空太白尚西行。飞铃偏绕游仙枕，搅得周公梦不成。白头野老对门居，早起曾收蛋客书。试问书中何所有，江乡四月上银鱼。盘云绛鹤凤相随，见说神翁海上骑。虾鳝一餐曾未饱，无人不看是清姿。短翎斜日谩差池，黄口同栖只一枝。滚滚缁尘骑马路，几人回首见鸒斯。尘里那能了世缘，市门行尽即林泉。凭谁寄谢丹青笔，安得风流似辋川。逃名唯有一渔竿，何必芬芳比蕙兰。时主亦知怜晚节，满朝歌赋饯黄冠。草木无言亦有情，并花连理总春荣。数残归雁无单影，想为芙蓉落化城。独笑亭中独笑人，何年散发跨麒麟。秋风白遍郊东草，午夜空逢梦里身。三年湘汉滥旌麾，棠茇谁云系去思。石鼓山头清夜月，至今空照武侯祠。十二峰头望白盐，我行三月麦渐渐。呵钱欲问成都卜，只道君平已下帘。捧杖闲随只小傒，奇峰长照水东西。幽人自是多幽思，庭下夷犹白宦鸡。
矩洲杂咏五十首·其一
作者：黄衷
朝代：明

融春行药石桥东，憔悴形容即漫翁。事事不如彭泽宰，四株疏柳约东风。
矩洲杂咏五十首·其七
作者：黄衷
朝代：明

竹外逢人常不冠，溪方愚号谷方盘。五风十雨浑闲计，记得三回赏牡丹。
矩洲杂咏五十首·其三
作者：黄衷
朝代：明

委巷微通老圃家，墙隅几树欲蒸霞。落红犹自因风舞，不是榴花是槿花。
矩洲杂咏五十首·其三十
作者：黄衷
朝代：明

上殿弹文皎日明，缒城偏见济时情。荆榛满地先高蹈，留与青编世上名。
矩洲杂咏五十首·其三十一
作者：黄衷
朝代：明

浮云日日换晴阴，林莽交加一径深。幽事满前看不定，高歌时发变商音。
矩洲杂咏五十首·其三十七
作者：黄衷
朝代：明

方术争传内外丹，汞烟飞尽黍珠寒。无穷荒草埋仙骨，天上徒闻白玉棺。
矩洲杂咏五十首·其三十三
作者：黄衷
朝代：明

蓬扉一扫马蹄尘，耒耜长随布谷春。不是衣冠不相惜，老夫元是老农身。
矩洲杂咏五十首·其三十九
作者：黄衷
朝代：明

明时潦倒甘迂腐，岂有奇馀关宿度。空林惯见瞽翁过，隐几贪听鬼谷数。
矩洲杂咏五十首·其三十二
作者：黄衷
朝代：明

绕篱黄蝶闭关时，儿扫溪房爇柏脂。穷日一餐仍笋蕨，居然僧味欠披缁。
矩洲杂咏五十首·其三十五
作者：黄衷
朝代：明

谩与闲林较浅深，肯将孤介混鱼禽。陈留老父为谁者，惠我千秋金玉音。
矩洲杂咏五十首·其三十八
作者：黄衷
朝代：明

吹铙江上应鸣鼍，共道南夷贡象过。光耀定如唐二鸟，诗声吾愧老韩多。
矩洲杂咏五十首·其三十六
作者：黄衷
朝代：明

匹士从来足国华，未应盐坂滞神骅。谁知江左清谈地，更有忠臣孝子家。
矩洲杂咏五十首·其三十四
作者：黄衷
朝代：明

远游歌罢卜居成，回首风波梦亦惊。可是穷愁似春草，每逢岐路剪还生。
矩洲杂咏五十首·其九
作者：黄衷
朝代：明

古木交阴水漫川，野人相对石床眠。幸抛旧梦谈新梦，莫问悬车今几年。
矩洲杂咏五十首·其二
作者：黄衷
朝代：明

清晓凝寒午郁蒸，幽居何处兴堪乘。东岩闻有栖禅侣，欲扣云关恨未能。
矩洲杂咏五十首·其二十
作者：黄衷
朝代：明

箬笠修髯削玉身，顾予谈笑出风尘。石桥挥手终辞去，似是朱明洞里人。
矩洲杂咏五十首·其二十一
作者：黄衷
朝代：明

箕踞荔阴闻鸟韵，回牛自逐来潮信。儿童路口笑相呼，矶脚筠篮有桑椹。
矩洲杂咏五十首·其二十七
作者：黄衷
朝代：明

洛水当时起卧龙，中朝名姓到儿童。一心天下忧都遍，浪得人称独乐翁。
矩洲杂咏五十首·其二十三
作者：黄衷
朝代：明

荜门居士古贤流，结屦元为易粟谋。三日桥边人不售，城中怪道缺云头。
矩洲杂咏五十首·其二十九
作者：黄衷
朝代：明

千年赣石作安流，台谏才名六一俦。庙貌未成孤使节，至今遗恨满邕州。
矩洲杂咏五十首·其二十二
作者：黄衷
朝代：明

久坐书床体力疲，柴关小立瘦藤支。憧憧镇日如流水，不问那知我是谁。
矩洲杂咏五十首·其二十五
作者：黄衷
朝代：明

山欲升云晓气多，晚江风顺客帆过。閒人坐起少尘想，一对江山一放歌。
矩洲杂咏五十首·其二十八
作者：黄衷
朝代：明

仙游阁上想遗真，翔凤宁烦六诏频。蒲涧寻盟谁许伴，清泉白石自粼粼。
矩洲杂咏五十首·其二十六
作者：黄衷
朝代：明

江南千载尚仪形，鼎轴真同海燕轻。唐史后来谁捉笔，谩教房杜擅前名。
矩洲杂咏五十首·其二十四
作者：黄衷
朝代：明

寰中几个闻鸡起，江上千艘缚鸭回。山鬼见时应冷笑，不知献颂有人来。
矩洲杂咏五十首·其五
作者：黄衷
朝代：明

瘦仆长镵薙短莎，一弓荒土种波罗。牙根木爱甜如蜜，只为秾阴入夏多。
矩洲杂咏五十首·其五十
作者：黄衷
朝代：明

捧杖闲随只小傒，奇峰长照水东西。幽人自是多幽思，庭下夷犹白宦鸡。
矩洲杂咏五十首·其八
作者：黄衷
朝代：明

老大生涯任拙谋，家儿叫噪为观优。梁尘飞尽空肠断，总有西山月映楼。
矩洲杂咏五十首·其六
作者：黄衷
朝代：明

自是园林只着闲，雁声虚带凤城寒。粤王台上曾回首，不见云山见雪山。
矩洲杂咏五十首·其十
作者：黄衷
朝代：明

嬉谐长笑不能棋，坐向林塘撚素髭。爱杀饥鹰轻且捷，衔鱼飞上木绵枝。
矩洲杂咏五十首·其十一
作者：黄衷
朝代：明

偶从琴客订幽期，紫荇春寒未引丝。新水魿鱼堪作鲙，山庖急为捣橙齑。
矩洲杂咏五十首·其十七
作者：黄衷
朝代：明

委羽山人厌腐腥，自收松蕊贮山瓶。寄来不惮三千里，病骨长沾玉露馨。
矩洲杂咏五十首·其十三
作者：黄衷
朝代：明

张公说易著西铭，逸气言从见猎生。忆昨少年□易甚，射鹰飞鞚出江城。
矩洲杂咏五十首·其十九
作者：黄衷
朝代：明

破釜曾无并日储，岩龛一席亦摊书。昔人若道无奇迹，草野何因有毁车。
矩洲杂咏五十首·其十二
作者：黄衷
朝代：明

木绵衫薄快春晴，橘酒微醺不作酲。月上疏林堪散步，村娃何处斗歌声。
矩洲杂咏五十首·其十五
作者：黄衷
朝代：明

渔人晨网集寒塘，赪尾苍鳞总是伤。不见大鱼乘浪去，五湖风雨正茫茫。
矩洲杂咏五十首·其十八
作者：黄衷
朝代：明

有客晨携桂酒香，山瓢引满劝先尝。请君尽酌休辞醉，一滴能捐鬓脚霜。
矩洲杂咏五十首·其十六
作者：黄衷
朝代：明

冬郊香雪破梅花，春郊桃蘤烂晨霞。病叟清狂销不得，倩人扶起踏晴沙。
矩洲杂咏五十首·其十四
作者：黄衷
朝代：明

右军挥洒谪仙歌，总有驯鹇似白鹅。芳玩未应疑放达，风流文藻古无多。
矩洲杂咏五十首·其四
作者：黄衷
朝代：明

回塘漠漠旋成桥，寒窦长回小尽潮。溪老似谙幽寂性，一蓑烟雨送鱼苗。
矩洲杂咏五十首·其四十
作者：黄衷
朝代：明

鼓角城头杀五更，瑶空太白尚西行。飞铃偏绕游仙枕，搅得周公梦不成。
矩洲杂咏五十首·其四十一
作者：黄衷
朝代：明

白头野老对门居，早起曾收蛋客书。试问书中何所有，江乡四月上银鱼。
矩洲杂咏五十首·其四十七
作者：黄衷
朝代：明

独笑亭中独笑人，何年散发跨麒麟。秋风白遍郊东草，午夜空逢梦里身。
矩洲杂咏五十首·其四十三
作者：黄衷
朝代：明

短翎斜日谩差池，黄口同栖只一枝。滚滚缁尘骑马路，几人回首见鸒斯。
矩洲杂咏五十首·其四十九
作者：黄衷
朝代：明

十二峰头望白盐，我行三月麦渐渐。呵钱欲问成都卜，只道君平已下帘。
矩洲杂咏五十首·其四十二
作者：黄衷
朝代：明

盘云绛鹤凤相随，见说神翁海上骑。虾鳝一餐曾未饱，无人不看是清姿。
矩洲杂咏五十首·其四十五
作者：黄衷
朝代：明

逃名唯有一渔竿，何必芬芳比蕙兰。时主亦知怜晚节，满朝歌赋饯黄冠。
矩洲杂咏五十首·其四十八
作者：黄衷
朝代：明

三年湘汉滥旌麾，棠茇谁云系去思。石鼓山头清夜月，至今空照武侯祠。
矩洲杂咏五十首·其四十六
作者：黄衷
朝代：明

草木无言亦有情，并花连理总春荣。数残归雁无单影，想为芙蓉落化城。
矩洲杂咏五十首·其四十四
作者：黄衷
朝代：明

尘里那能了世缘，市门行尽即林泉。凭谁寄谢丹青笔，安得风流似辋川。
矩洲篇
作者：黄衷
朝代：明
体裁：古风

早岁艳时誉，镂悰铁砚规。春风辞绛帐，夜月映书帷。长啸闻苍昊，清吟动碧漪。碧漪浩浩接南溟，几欲乘涛淩太清。豪鲸妖蜃肆光怪，皓兔朱乌失晦明。敛柁回樯厌渺漫，重崖复巘寻真伴。橘中壶里各乾坤，麟脯龙根充列馔。上界真人开玉宇，运斗调元临下土。巨川名岳召仙才，驱摄雷霆簸云雨。玄功洽九垓，涓滴沦枯莽。驾凤骖鸾附壮游，谁知蒲柳暗惊秋。霞裾雾縠馀光彩，野性终教恋矩洲。矩洲之上一亩宫，蒋生三径偶然同。匏悬未见来双燕，离立还堪荫四松。随山馆弄水轩情，知不及辟疆园宁。须更置平泉，石但拟人称。甪里村沙际，春归望帝悲。夏阴时爱啭黄鹂，留人短柮煨山芋，祛暑双鬟剥水芝。御柳亭亭摇翠葆，海棠蕊吐缠丝瑙。移科旋觉蜡梅生，照影将期苍桧老。薜茑敷岩疑叆叇，杜蘅芳结幽贞佩。扶桑素艳斗红妆，斑蠡游苗如列队。榴缀霜房锦贝披，杨梅小绀杏酸时。伤霖恨褪绯樱实，妨帽先删刺柘枝。荔熟繁星森赤赪，芭蕉倚日青罗扇。篱收薏苡琲筐盈，架绾蒲萄珠几丳。雄李肤腴绿蕴丹，密云羊枣弄金丸。柑垂佛手虫丝罥，罗望来禽茧粒残。枸杞子，决明花，露葵香菌旧浑家。瓷瓶净注黄梨液，石火新烹苦茗芽。拂袂清风不可攀，衡门昼倩白云关。潆泂练带寒江外，缥缈芙蓉夕照间。鹤莎足认溪边路，草艇横桥烟火暮。粉绘徒传处士居，郊墟谩揭高人步。五经掩壁空便腹，战蚁虚床罢蕉鹿。远梦游吴访石头，因之适越登天目。天目峥嵘惬大观，循溪曲曲发荃兰。烟岚足底从生没，丘壑胸中自屈蟠。桃叶舞，竹枝歌，矩洲之上乐如何。卷舒无亦閒踪迹，鹏翼蝇须若个多。
矩洲篇
作者：黄衷
朝代：明

早岁艳时誉，镂悰铁砚规。春风辞绛帐，夜月映书帷。长啸闻苍昊，清吟动碧漪。碧漪浩浩接南溟，几欲乘涛淩太清。豪鲸妖蜃肆光怪，皓兔朱乌失晦明。敛柁回樯厌渺漫，重崖复巘寻真伴。橘中壶里各乾坤，麟脯龙根充列馔。上界真人开玉宇，运斗调元临下土。巨川名岳召仙才，驱摄雷霆簸云雨。玄功洽九垓，涓滴沦枯莽。驾凤骖鸾附壮游，谁知蒲柳暗惊秋。霞裾雾縠馀光彩，野性终教恋矩洲。矩洲之上一亩宫，蒋生三径偶然同。匏悬未见来双燕，离立还堪荫四松。随山馆弄水轩情，知不及辟疆园宁。须更置平泉，石但拟人称。角里村沙际，春归望帝悲。夏阴时爱啭黄鹂，留人短柮煨山芋，祛暑双鬟剥水芝。御柳亭亭摇翠葆，海棠蕊吐缠丝瑙。移科旋觉蜡梅生，照影将期苍桧老。薜茑敷岩疑叆叇，杜蘅芳结幽贞佩。扶桑素艳斗红妆，斑蠡游苗如列队。榴缀霜房锦贝披，杨梅小绀杏酸时。伤霖恨褪绯樱实，妨帽先删刺柘枝。荔熟繁星森赤赪，芭蕉倚日青罗扇。篱收薏苡琲筐盈，架绾蒲萄珠几丳。雄李肤腴绿蕴丹，密云羊枣弄金丸。柑垂佛手虫丝罥，罗望来禽茧粒残。枸杞子，决明花，露葵香菌旧浑家。瓷瓶净注黄梨液，石火新烹苦茗芽。拂袂清风不可攀，衡门昼倩白云关。潆泂练带寒江外，缥缈芙蓉夕照间。鹤莎足认溪边路，草艇横桥烟火暮。粉绘徒传处士居，郊墟谩揭高人步。五经掩壁空便腹，战蚁虚床罢蕉鹿。远梦游吴访石头，因之适越登天目。天目峥嵘惬大观，循溪曲曲发荃兰。烟岚足底从生没，丘壑胸中自屈蟠。桃叶舞，竹枝歌，矩洲之上乐如何。卷舒无亦閒踪迹，鹏翼蝇须若个多。
矩洲观绯桃简李璧山二首
作者：黄衷
朝代：明

池上丛桃似献新，绯英灼灼竞青春。闲堂对客岂无具，近社携醪也自醇。隐树流莺时扑蝶，葺巢回燕惯逢人。襄阳耆旧那堪问，李白曾惊笔有神。春园力倦对春华，不独绯桃满树花。溪老绕林求木耳，山僧挈笼馈茶芽。交垂碧草鸥前业，隔断黄尘世上家。未见鸣雷回蛰候，已闻新水斗轻蛙。
矩洲观绯桃简李璧山二首·其一
作者：黄衷
朝代：明

池上丛桃似献新，绯英灼灼竞青春。闲堂对客岂无具，近社携醪也自醇。隐树流莺时扑蝶，葺巢回燕惯逢人。襄阳耆旧那堪问，李白曾惊笔有神。
矩洲观绯桃简李璧山二首·其二
作者：黄衷
朝代：明

春园力倦对春华，不独绯桃满树花。溪老绕林求木耳，山僧挈笼馈茶芽。交垂碧草鸥前业，隔断黄尘世上家。未见鸣雷回蛰候，已闻新水斗轻蛙。
矩洲飓风折柳叹
作者：黄衷
朝代：明

树柳较陶曾缺一，遗我清阴延夏日。飓母西来六月三，挟电驱雷骇城邑。僵楠拔栝不知数，震下依稀见神物。四株袅袅卧行潦，战雨苍梢犹楫楫。玄驹白鸟纷失次，予欲有赠将焉得。吁嗟乎沉溪草堂颜色，矩洲少此亦何碍。
石屏
作者：黄衷
朝代：明

点苍山骨老，尺寸具嵚崟。藻绘神工巧，磨砻哲匠任。溟濛疑雨洞，黮䨴想云岑。木杪猿长挂，岩端月不沉。秋临泉欲冷，冬玩雪愁深。丛簇窥衡霍，毫芒指桂林。铿锵鸣璞玉，珍重敌兼金。罨画纷纷起，何人解赏音。
石桥驿
作者：黄衷
朝代：明

莽苍千里澹无姿，冻閤层阴雪欲垂。荒驿鸡晨催仆发，长途药日许医随。逢山特约肩舆缓，束燎应防据馆迟。颇怪北风欺病骨，䫿飕终日马前吹。
石虹湖
作者：黄衷
朝代：明

荒塘曾几亩，率意浪名湖。天影仍浮动，云根定有无。虹光流玉浦，蟾魄浴冰壶。懒着扁舟弄，聊堪一鉴图。怒螯争郭索，豪喙隐鹈鹕。雄虺潜鱼笱，游凫避雀罦。微风披滉漾，急雨荡潢污。野馔饕菰米，鱼罾觊蚌珠。霖收从泛梗，潦进儗增？。役鹊空传怪，乘鼋倘涉诬。瀰漫誇楚泽，澒洞想齐湡。平渚还孤馆，惟应慰老迂。
石虹湖
作者：黄衷
朝代：明
体裁：五言排律

荒塘曾几亩，率意浪名湖。天影仍浮动，云根定有无。虹光流玉浦，蟾魄浴冰壶。懒着扁舟弄，聊堪一鉴图。怒螯争郭索，豪喙隐鹈鹕。雄虺潜鱼笱，游凫避雀罦。微风披滉漾，急雨荡潢污。野馔饕菰米，鱼罾觊蚌珠。霖收从泛梗，潦进儗增�。役鹊空传怪，乘鼋倘涉诬。瀰漫誇楚泽，澒洞想齐湡。平渚还孤馆，惟应慰老迂。
碌碌篇
作者：黄衷
朝代：明

碌碌困尘土，悠悠怀古先。落落委逝波，灼灼皆英贤。不见中山酝，一醉日已千。会须尽百醉，乾坤任回旋。不见游仙枕，心往神翩翩。愿安霜雪颅，一梦周八埏。红颜岂不佳，静志金石坚。白璧岂不佳，介士瓦砾捐。文车拥华绣，露槿照荒壖。何如卖畚叟，冷笑生霞烟。愚智均碌碌，吾人奚较然。支颐天全所，长玩秋水篇。
秋兴和郑希大
作者：黄衷
朝代：明

朔风吹地曙衣凉，六郡悲笳出塞长。玉箸过期空有怨，锦衾遥夜欲销香。霜姿变草千山白，日影笼沙万里黄。马上雄光聊复尔，儒生休讶是轻狂。空庭读易夜如年，秋潦仍荒种朮田。海鹤临霞终野逸，山鸡照水自华鲜。直修古道通延閤，欲趁回潮解钓船。君若有期先讯问，好怀多是菊花边。闲云流影似山移，湖海情深梦九疑。怀古自从摇落后，报恩宁尽显融时。生涯祇有寻愚谷，好事谁将入渼陂。归雁一声江月小，不堪长负故园期。阿云游洛岂知回，凉月酣歌影自陪。江树到秋惊绿叶，野人岐路认苍苔。闲情独坐吹萧步，古意曾登□马台。对客不妨频命酒，稍堪真率醉边来。世味频年得备尝，小山丛桂怨淮王。鱼龙水冷神将秘，鹰隼天高气正昌。心似晨星还伴月，曲终晴日欲飞霜。萧条渐觉风流减，寄谢休登宋玉墙。早收堂印似栖迟，壶里乾坤祇自奇。孤愤岂同镏刺史，一生长愧远禅师。何曾鼷鼠能知足，安得灵龟□□□。试问拂衣从此逝，山中底事不相宜。明河清浅火星移，门掩寒螀转自疑。可是南中为客思，恰如西上献书时。谩看紫燕腾沙苑，喜逐苍龙出葛陂。谁念潘郎三十后，二毛先爽寸心期。满城榕叶坐寒庭，却恨高贤叹独醒。僻性未能随候改，回风谁遣带秋听。英雄佐世须行役，魑魅依人亦效灵。茅屋数椽南海曲，松阴开处粤山青。庾公文誉满江关，每向清秋帐未还。祇有衣冠逢运泰，更无书剑赴时艰。青山隐约家方远，白鸟夷犹水与闲。去住多岐终自定，龙门何必苦追攀。仙掌秋高承露盘，人间此夕动悲欢。金鱼照眼狨鞍杳，锦瑟伤心玉漏残。鸂鶒沙头贪梦好，芙蓉江上怨盟寒。定知归去成相笑，何处逢他臭若兰。
秋兴和郑希大·其一
作者：黄衷
朝代：明

朔风吹地曙衣凉，六郡悲笳出塞长。玉箸过期空有怨，锦衾遥夜欲销香。霜姿变草千山白，日影笼沙万里黄。马上雄光聊复尔，儒生休讶是轻狂。
秋兴和郑希大·其七
作者：黄衷
朝代：明

明河清浅火星移，门掩寒螀转自疑。可是南中为客思，恰如西上献书时。谩看紫燕腾沙苑，喜逐苍龙出葛陂。谁念潘郎三十后，二毛先爽寸心期。
秋兴和郑希大·其三
作者：黄衷
朝代：明

闲云流影似山移，湖海情深梦九疑。怀古自从摇落后，报恩宁尽显融时。生涯祇有寻愚谷，好事谁将入渼陂。归雁一声江月小，不堪长负故园期。
秋兴和郑希大·其九
作者：黄衷
朝代：明

庾公文誉满江关，每向清秋帐未还。祇有衣冠逢运泰，更无书剑赴时艰。青山隐约家方远，白鸟夷犹水与闲。去住多岐终自定，龙门何必苦追攀。
秋兴和郑希大·其二
作者：黄衷
朝代：明

空庭读易夜如年，秋潦仍荒种朮田。海鹤临霞终野逸，山鸡照水自华鲜。直修古道通延閤，欲趁回潮解钓船。君若有期先讯问，好怀多是菊花边。
秋兴和郑希大·其五
作者：黄衷
朝代：明

世味频年得备尝，小山丛桂怨淮王。鱼龙水冷神将秘，鹰隼天高气正昌。心似晨星还伴月，曲终晴日欲飞霜。萧条渐觉风流减，寄谢休登宋玉墙。
秋兴和郑希大·其八
作者：黄衷
朝代：明

满城榕叶坐寒庭，却恨高贤叹独醒。僻性未能随候改，回风谁遣带秋听。英雄佐世须行役，魑魅依人亦效灵。茅屋数椽南海曲，松阴开处粤山青。
秋兴和郑希大·其六
作者：黄衷
朝代：明

早收堂印似栖迟，壶里乾坤祇自奇。孤愤岂同镏刺史，一生长愧远禅师。何曾鼷鼠能知足，安得灵龟□□□。试问拂衣从此逝，山中底事不相宜。
秋兴和郑希大·其十
作者：黄衷
朝代：明

仙掌秋高承露盘，人间此夕动悲欢。金鱼照眼狨鞍杳，锦瑟伤心玉漏残。鸂鶒沙头贪梦好，芙蓉江上怨盟寒。定知归去成相笑，何处逢他臭若兰。
秋兴和郑希大·其四
作者：黄衷
朝代：明

阿云游洛岂知回，凉月酣歌影自陪。江树到秋惊绿叶，野人岐路认苍苔。闲情独坐吹萧步，古意曾登□马台。对客不妨频命酒，稍堪真率醉边来。
秋园晓涉
作者：黄衷
朝代：明

心期徂暑净林郊，引杖荒莓绿未抛。鸠唤苍凉仍选树，鹤盘寥廓岂怜巢。云梢个个添新筱，风曼累累笑系匏。粗粝不馀还岁月，一篇秋水老衡茅。
秋夜宿乌江山寺
作者：黄衷
朝代：明

倦徒趋古刹，偃盖息云萝。败饵罝残鼠，明膏毙赴蛾。戍营砧互发，山郭漏偏讹。蟋蟀昧行旅，吟依缱绻窝。
秋夜应城馆听雨三首
作者：黄衷
朝代：明

山城不断晚鸦飞，月送残窗淡淡辉。午夜雨声如捲海，汉阴恐有赤龙归。我家扶胥古渡边，惯听鸣雨散空川。枕屏淅沥虚相聒，不似西林翠筱前。溪声一夜学回潮，檐溜家家瀑布飘。行李莫愁明日路，从来骤雨不终朝。
秋夜应城馆听雨三首·其一
作者：黄衷
朝代：明

山城不断晚鸦飞，月送残窗淡淡辉。午夜雨声如捲海，汉阴恐有赤龙归。
秋夜应城馆听雨三首·其三
作者：黄衷
朝代：明

溪声一夜学回潮，檐溜家家瀑布飘。行李莫愁明日路，从来骤雨不终朝。
秋夜应城馆听雨三首·其二
作者：黄衷
朝代：明

我家扶胥古渡边，惯听鸣雨散空川。枕屏淅沥虚相聒，不似西林翠筱前。
秋夜苦热
作者：黄衷
朝代：明

露微不渐葛衣纤，金挟骄阳气更炎。槐国润馀酣斗蚁，桂宫清绝谩栖蟾。青山雅共孤琴老，绿醑长分一枕恬。为谢南薰相料理，淡传花馤到筠帘。
种兰
作者：黄衷
朝代：明

上品还移翡翠盆，草堂向未数香荪。雅知旧植曾连畹，幸爱孤芳不在门。青玉谩同秋叶沃，紫瑜宁夺早芽繁。浅深自是神工在，安得场师仔细论。
种桃
作者：黄衷
朝代：明

暂看苍核坼，伫待绿阴成。野圃三年实，仙家五木精。繁花欺锦丽，疏干傍梅清。不是玄都品，游人莫浪惊。
种莲曲
作者：黄衷
朝代：明

长髯溪翁素垂腹，数寸融坭理芳玉。银塘梦浅双鸳浴，桃柳差差净环绿。藕芽节节含仙葩，骈头九蕊竞繁华。可怜斗雪骄明霞，玉井忒煞韩公誇。六郎丰貌聊方比，老雉窝中寄生死。世才沦落檄书成，真龙风雨房州起。
移家不至葵轩戏以诗次韵答之
作者：黄衷
朝代：明

春浮沙际浩无涯，鸂鶒撩人近复赊。香灺煖风催试葛，江光新潦约回槎。南山亦有蘼芜草，此日徒怜百合花。总是铁肝销不得，蛮烟未灭肯为家。
移家长安西街五年前是予旧居
作者：黄衷
朝代：明

长安门外石桥西，穷客奚囊带雨携。生事偶同鸠借垒，尘踪巧似燕归栖。闲庭依约槐风细，浅岸伤心柳浪低。僮仆何知犹感叹，经过不是旧轮蹄。
移梅四首
作者：黄衷
朝代：明

罗浮千树老龙骧，四百高峰散古香。多病江南无驿使，两枝乘雨到林堂。野人亭馆足猗兰，不独芬芳亦耐寒。好歇千山松竹雨，月明清影共梅看。梅花驱我发新狂，自把长镵斸早霜。何必琼瑶拟颜色，可人耽赏是孤芳。谁题香雪小林轩，五出先冬已破暄。不是花神催淑景，更于何处问调元。
移梅四首·其一
作者：黄衷
朝代：明

罗浮千树老龙骧，四百高峰散古香。多病江南无驿使，两枝乘雨到林堂。
移梅四首·其三
作者：黄衷
朝代：明

梅花驱我发新狂，自把长镵斸早霜。何必琼瑶拟颜色，可人耽赏是孤芳。
移梅四首·其二
作者：黄衷
朝代：明

野人亭馆足猗兰，不独芬芳亦耐寒。好歇千山松竹雨，月明清影共梅看。
移梅四首·其四
作者：黄衷
朝代：明

谁题香雪小林轩，五出先冬已破暄。不是花神催淑景，更于何处问调元。
移镇
作者：黄衷
朝代：明

遐方裘带照双蓬，已窃华途累至公。三楚去天还近远，孤臣惟命亦西东。时名若个登楼后，地望偏多赐履中。虚浅岂能承沛渥，眼前江汉寸心同。
立春和姚东桥二首
作者：黄衷
朝代：明

朝衣湖上两鞭春，绵力初交谢百钧。风雨试灯逢粤客，羔豚祈岁赛芒神。渐知槐目将舒暖，却妒云姿解弄新。庾信经年归未得，江南佳丽少诗人。折简频呼宴早春，病容擎盏似持钧。鬓边梅柏嫌衰飒，世上旂常负圣神。郡国歌钟官府乐，儿童台阁物情新。夭桃秾李欣欣在，别是风光不属人。
立春和姚东桥二首·其一
作者：黄衷
朝代：明

朝衣湖上两鞭春，绵力初交谢百钧。风雨试灯逢粤客，羔豚祈岁赛芒神。渐知槐目将舒暖，却妒云姿解弄新。庾信经年归未得，江南佳丽少诗人。
立春和姚东桥二首·其二
作者：黄衷
朝代：明

折简频呼宴早春，病容擎盏似持钧。鬓边梅柏嫌衰飒，世上旂常负圣神。郡国歌钟官府乐，儿童台阁物情新。夭桃秾李欣欣在，别是风光不属人。
竞渡
作者：黄衷
朝代：明

前船諠閧夺红旗，后船急鼓水花飞。小可输赢闲叫噪，不如攲枕送斜晖。
端午口号二首
作者：黄衷
朝代：明

江乡新许放龙船，击鼓吹铙彻远天。谁道范公湖上日，只教歌舞惠荒年。□□船上管弦声，投杼抛书尽出城。镇日东风无雨点，始知天亦有闲情。
端午口号二首·其一
作者：黄衷
朝代：明

江乡新许放龙船，击鼓吹铙彻远天。谁道范公湖上日，只教歌舞惠荒年。
端午口号二首·其二
作者：黄衷
朝代：明

□□船上管弦声，投杼抛书尽出城。镇日东风无雨点，始知天亦有闲情。
竹溪六逸图歌
作者：黄衷
朝代：明

向来豪宕难指数，至今六子悬清绪。黄埃寂寞晋风流，南朝乐地空狂雨。任城酒楼高刺天，沧洲万里危甍前。楼头歌吹掩白日，下视世界惟苍烟。徂徕之岨阻且深，松风六月弦素琴。驱岚捲霭出纤末，全齐大楚窥摇簪。喷壁清泉带青玉，千周百匝银潢洑。泛流已置山阴觞，沉璜谩说磻溪曲。醉中六子谁最豪，李白狂歌宫锦袍。巢父何须东入海，醨糟泊泊翻波涛。眼花耳热山欲摧，仰天祼袒韩与裴。叔明起舞坐陶沔，播弄玄化相喧豗。惯来童冠习幽兴，琴书恰与尊罍并。黑甜小啜各有适，娟娟倚竹殊深靓。峰湖自搦写生管，灯前得意时引满。分衙十日不登堂，落手良工思犹短。酒有深趣予未知，侧巾游睇还绎思。兹图无乃示颓靡，不然安戒沉酣为。粤州廉访今孝肃，圆扉春草书堆屋。钦风岂必个中人，寄怀端在溪边竹。
竹田歌
作者：黄衷
朝代：明

西溪宛转南山绿，山下溪边相君屋。曾无卉木动韶芳，万竹森森迸寒玉。攒根只认梁州铁，亭亭青紫乔林叶。晓旭徒怜琐碎金，凝霜敢犯贞修节。此地何年足风雨，陆海波涛遽如许。才出池园发异声，苍虬蜿蜿孙将子。苏老菟裘兴复长，洞庭帝子遗文章。直从气味辩甘苦，宁知性体齐圆方。漫儗侯封渭曲资，七贤称达亦风卑。主人头白杀青在，谩倚秋天唱竹枝。
答坡山
作者：黄衷
朝代：明

映竹清溪绕屋回，衡门溪上午方开。寒鸦不断投林语，巷犬时闻吠影来。幽夕有期还听雨，衰龄无数付观梅。祇应惯觅玄谈处，东坝桥东独笑台。
答天游
作者：黄衷
朝代：明

闲林无历按星回，虾蚬初肥棹却开。犊戏篱根惊鸟散，鹤翔云际报宾来。思君永味方餐蔗，远市寒肴有茹梅。何必灯花传怪梦，已曾三疏谢乌台。
答天游西坞自述用前韵
作者：黄衷
朝代：明

拟筑罗浮煮石窝，青鬟四百月中皤。春云倚策闻樵语，晚浦敲盂答野歌。路忆岐亭栽柳遍，门临古水泛花多。那教西坞长清啸，铜柱如今想伏波。
答子章弟
作者：黄衷
朝代：明

纵迹初逢墨妙堂，残碑曾识旧文章。湖光亦似投书浦，诗格何如奉礼郎。广院槐芬蝉语寂，满江秋色鹤程长。谁能更学东方朔，折桂门前奉一囊。
答孙太初夜访二首
作者：黄衷
朝代：明

太华山人夜泛湖，西风吹过藕花居。扣门已值梵钟定，呼酒不来村店疏。自振初衣闻杜若，偶寻奇迹问樵渔。回船倒压星河影，绝胜浮槎上碧虚。吴越高人道姓名，何年饮露得身轻。暂从雷硐留诗品，未到苕溪闻笛声。转树猿吟秋兴早，横江鹤梦月华清。悬知世故浮云外，正儗辞家问广成。
答孙太初夜访二首·其一
作者：黄衷
朝代：明

太华山人夜泛湖，西风吹过藕花居。扣门已值梵钟定，呼酒不来村店疏。自振初衣闻杜若，偶寻奇迹问樵渔。回船倒压星河影，绝胜浮槎上碧虚。
答孙太初夜访二首·其二
作者：黄衷
朝代：明

吴越高人道姓名，何年饮露得身轻。暂从雷硐留诗品，未到苕溪闻笛声。转树猿吟秋兴早，横江鹤梦月华清。悬知世故浮云外，正儗辞家问广成。
答彭给舍
作者：黄衷
朝代：明

西川富名迹，士也多卓谊。夕郎矫矫姿，振履足馀地。声吹玉垒云，思掩金闺吏。拟之古铜镜，持以照妖魅。严程下巫峡，观者日鳞比。伏枕一见之，使我发潜愧。肆口论疮痍，恻恻念枯瘁。遗我刀圭方，琼玫不足譬。感兹眷切怀，冻席失沉痹。细玩蕲水章，衰颜动春睟。
答程以道侍御
作者：黄衷
朝代：明

往时南楚触邪冠，义气秋旻讵得干。白雪几篇皆隽□，严霜六月更高寒。杜陵老自甘闲逸，正叔才堪化治安。湖海十年思会面，荆门初把一书看。
答郑凫溪
作者：黄衷
朝代：明

衣屦南归早避贤，俸钱先尽种花田。悬知盛赏西京日，绝胜移栽上苑年。比向戎葵何浪尔，名同芍药亦天然。佳篇未得琼瑶报，万朵期看锦树连。
答陈介泉宪长
作者：黄衷
朝代：明

避影归来信陆沉，柴门一掩自春深。山中灵鹊喧晴旭，江上浮云散晚阴。离索每劳鱼鬣讯，空虚偏喜马蹄音。外台今昔惟雄重，何得寒盟许却寻。
简木
作者：黄衷
朝代：明

□蜀山中只数章，楼云笼雾近千霜。明堂高栋真何忝，未免人间寸尺量。
篆烟吟
作者：黄衷
朝代：明

金猊晓试东皇燧，海国龙涎重译至。谁言一缕篆烟轻，灵异曾闻走魑魅。上如卿云抱初旭，下如清野流泉比。淡如古洞拽青霞，浓如净土飘浮穗。隆栋淩晨太郁葱，疏棂薄暮仍明媚。神洲舞影降仙禽，霏雾玄鬟双玉侍。仗前恰忆带悠扬，馧馞花潭春涨腻。闲门却扫懒摊书，独玩氤氲无个事。
素琴
作者：黄衷
朝代：明

空山弦素琴，山月照丛薄。一弹终一曲，天肃万籁作。南风不可期，雍门亦寞寞。回轸奏清商，馀音振哀壑。猿猱负子来，魑魅尽踊跃。叉手向我拜，不语意自乐。晓日东岩生，晓月西岩落。我抱我琴归，居然坐廖廓。
紫菊二首
作者：黄衷
朝代：明

只为秋容淡，孤芳却借绯。仙醺千日醴，霞染五铢衣。锦杼回文织，寒堂列炬围。定非幽谷物，留与对晨晖。谁挟回生术，閒庭立太真。赤瑛休妒艳，朱夏想留神。霜信宜青女，风光总丽人。可嗟尘世上，空赏白如银。
紫菊二首·其一
作者：黄衷
朝代：明

只为秋容淡，孤芳却借绯。仙醺千日醴，霞染五铢衣。锦杼回文织，寒堂列炬围。定非幽谷物，留与对晨晖。
紫菊二首·其二
作者：黄衷
朝代：明

谁挟回生术，閒庭立太真。赤瑛休妒艳，朱夏想留神。霜信宜青女，风光总丽人。可嗟尘世上，空赏白如银。
纪闻
作者：黄衷
朝代：明

岐阳风日足栖梧，翙翙何因到海隅。鹪鹖胡为混灵綵，麒麟偏得并祯符。声中律吕谁相和，影落关河恐亦孤。知子不缘循吏出，祇应明圣比唐虞。
纵凫
作者：黄衷
朝代：明

弄影疑鸳侣，先寒恋软莎。浮沉材故短，飒沓类偏多。江雾昏虾蚬，风菰足网罗。飞鸣应自好，傍我水云窝。
经故侯第
作者：黄衷
朝代：明

河水涟漪漾柳丝，主人何处海天涯。语低社日雌雄燕，泣断春风子母狮。乐本旋侵闲路径，花游还剩旧台池。邻西老妪惟贫病，借问传呼今是谁。
经羊侯庙
作者：黄衷
朝代：明

开府多英佐，分符此上游。雄图恢晋宇，遗德照襄流。雪后登临少，碑前感慨休。独馀苍岘庙，犹为赛春秋。
缓斋歌
作者：黄衷
朝代：明

人生快意苦不早，恰有高斋名得好。翕辟长虚众妙门，碧阶春动元公草。玄机不疾还自速，七十二候年年足。邯郸道上枕边逢，到了功成黍先熟。缓时终见鬼神情，世人未解徒相惊。露花朝在夕照地，佳木排云阅代成。汇如沧海泳九有，岂必奔流沙石走。又如大旱望霖雨，渴壤徐滋甘沫透。斋中有客手霹雳，驱江转岳无遗力。高明直济佩韦风，张弦却笑安于棘。古槐斋外黄沙路，数里逶迤接天去。宫烟翠拂九关开，千骑火城看矩步。
缘螺
作者：黄衷
朝代：明

雨馀三两出柔桑，一壳乾坤有底光。掷向坭涂才缩首，几曾真解决行藏。
罗旧道中小雨
作者：黄衷
朝代：明

云姿当我意，雨脚漏山光。润物功斯在，沾鞋湿未妨。寒泉哀玉转，秋稻蕊珠香。缕细风还断，声微夜却凉。更馀清道力，讵重过时伤。莫洒牂牁去，层峦峻以长。
罗池庙
作者：黄衷
朝代：明

殊方何意托精神，琼玉惟应绝世尘。词赋自从江上恨，交游宁误死前身。垂珠不见黄柑实，故事还闻碧柳春。夕贬一封朝奏表，高名曾是并时人。
翠岩行乐吟
作者：黄衷
朝代：明

粤南天作多仙山，海上缥缈芙蓉圜。罗浮绝巘剧孤拔，势争五岳纡跻攀。白云磅礴屏雄镇，景泰窈窕开禅关。飞流喷壑汇百折，稍引蒲涧回银湾。乔林簸雨龙战野，秀筱迸地金连环。严冬炽夏各有适，樵歌远答莺绵蛮。翠岩仲弟志奇逸，黄鹄骞举谁笼闲。虎丘匡阜肆幽讨，汗漫亦泛黔巫还。还家卜筑紫台近，安期神诀丹丘间。思玄馆里附终慕，松涛洞口荆初班。临霞徙倚玩明没，命杯月浦闻潺湲。花朝携鹤踏莎径，悦思随鹿依丰菅。奚僮一一足事事，秉兰瀹茗供馀闲。古来贤迹讵寂寞，良工貌得怡怡颜。葛巾野服介遐寿，那较朱黻论青纶。楸枰一着永白日，岂必方外超人寰。
老至三首
作者：黄衷
朝代：明

老至岂今日，烦忧祇自繁。修名纡紫极，短发任黄昏。读易嗟何得，知非可复论。最嫌春梦浅，不到郭西村。三月明朝是，新青万木齐。团兵时近举，荒政半轻赍。建节终为客，冲樊且放麑。庄荀日当席，端不费招携。今年江汉上，寒食倍寒衣。岂尽风光别，都缘筋力微。短篇閒事记，新火谩恩辉。千里旗冈路，松楸岁已违。
老至三首·其一
作者：黄衷
朝代：明

老至岂今日，烦忧祇自繁。修名纡紫极，短发任黄昏。读易嗟何得，知非可复论。最嫌春梦浅，不到郭西村。
老至三首·其三
作者：黄衷
朝代：明

今年江汉上，寒食倍寒衣。岂尽风光别，都缘筋力微。短篇閒事记，新火谩恩辉。千里旗冈路，松楸岁已违。
老至三首·其二
作者：黄衷
朝代：明

三月明朝是，新青万木齐。团兵时近举，荒政半轻赍。建节终为客，冲樊且放麑。庄荀日当席，端不费招携。
胥江
作者：黄衷
朝代：明

颊夺银镮白，花饶绢袖红。听歌江上客，愁杀荡舟风。
腊日闻雷和何西桥
作者：黄衷
朝代：明

层阴饶冻闭清平，雷动龙渊蛰已惊。桂岭传车稀暖梦，蒲溪僧饭有寒盟。风花思致谋咨客，笔砚经纶赋洗兵。春事不遥闲记省，青丝红腻各关情。
自■山过两洞
作者：黄衷
朝代：明

款款平舆览物华，溪桥婉转到山家。自携茗钵孤僧逸，并掠风丝小燕斜。引目遥峰嫌刺竹，抛肩倦仆藉残花。鹧鸪晚傍归霞宿，不信朱明古洞赊。
臬司索和半洲戡黎二首
作者：黄衷
朝代：明

不孤南徼倚长城，已试胸中数万兵。云鸟尽从丹旆转，风霆端向彩毫生。千山笳鼓馀悲壮，列郡山河总廓清。为问磨崖高几许，伏波那得擅前名。晨驰露檄到江城，琼管先春报罢兵。蜃气更无台观起，鲸波真见縠纹生。桃根犊戏绿莎净，桑上鸮音白昼清。自昔均劳惟将相，不妨儒化并威名。
臬司索和半洲戡黎二首·其一
作者：黄衷
朝代：明

不孤南徼倚长城，已试胸中数万兵。云鸟尽从丹旆转，风霆端向彩毫生。千山笳鼓馀悲壮，列郡山河总廓清。为问磨崖高几许，伏波那得擅前名。
臬司索和半洲戡黎二首·其二
作者：黄衷
朝代：明

晨驰露檄到江城，琼管先春报罢兵。蜃气更无台观起，鲸波真见縠纹生。桃根犊戏绿莎净，桑上鸮音白昼清。自昔均劳惟将相，不妨儒化并威名。
至日
作者：黄衷
朝代：明

林中幽抱逐时欢，偶为迎长引短叹。黄菊雅堪期岁晚，白鸥终未厌江寒。老农有约开新酿，闲客犹闻拂旧冠。谁道天涯忘远思，朝来云物倚楼看。
至日同唐侍御仲宣楼小集
作者：黄衷
朝代：明

词客飞楼俯郡城，野烟宫火散高晴。江光不动空中见，岁色无边至后生。地迥鱼龙犹寂寞，沙融凫鹜谩纵横。吴门蜀道今寰宇，何必昭丘重旅情。
至日和南皋四首
作者：黄衷
朝代：明

臞梅纤柳斗春先，老眼长松送远天。云物且看苍狗外，不知今日是何年。日流南影岁将残，短褐山中怯早寒。稍爱晚来风力紧，□林全变洞庭丹。闲门扫断马蹄尘，散发摊书即故人。独酌一杯长至酒，虞卿风骨久忘贫。闺中惟喜线收多，不道无如白发何。我欲乘春寻钓伴，黄湾晴处弄沧波。
至日和南皋四首·其一
作者：黄衷
朝代：明

臞梅纤柳斗春先，老眼长松送远天。云物且看苍狗外，不知今日是何年。
至日和南皋四首·其三
作者：黄衷
朝代：明

闲门扫断马蹄尘，散发摊书即故人。独酌一杯长至酒，虞卿风骨久忘贫。
至日和南皋四首·其二
作者：黄衷
朝代：明

日流南影岁将残，短褐山中怯早寒。稍爱晚来风力紧，□林全变洞庭丹。
至日和南皋四首·其四
作者：黄衷
朝代：明

闺中惟喜线收多，不道无如白发何。我欲乘春寻钓伴，黄湾晴处弄沧波。
至日和峰湖却寄子章弟
作者：黄衷
朝代：明

气候天南不似冬，鬓容临镜却飞蓬。江山骨肉孤舟别，阊阖簪裾万国同。莲漏渐辞长夜刻，兰丛儗觑小春红。老予独有惊时感，缓带行吟款款风。
舟中
作者：黄衷
朝代：明

晴丽欣时令，衰迟忝使星。近谙夔子国，昔上吕仙亭。业静依三昧，情深吊独醒。红云纡北极，绿墅滞西坰。渔网侵晨举，樵歌逼晚听。疏才虚点缀，殊俗费叮咛。侧岸棠梨白，漫坡宿麦青。禽言随地异，茶味破春馨。孤思淩题竹，馀生附采苓。景幽憎蹇步，眼涩谢残经。荫树得倾盖，沿湍骇建瓴。舷傍渔父醉，祠下女郎灵。水照山鸡影，岩留木魅形。暂教便历阅，未暇怨飘零。难索乌麻饭，将逢紫实萍。暝林啼狒狒，蛮服染猩猩。卉木日争媚，衡茅昼返扃。不妨冲舴艋，为爱舞鵁鶄。鸟道催诗课，山邮致药瓶。从来张长史，老去曲江汀。
舟中和宗宪长五首
作者：黄衷
朝代：明

野兴逢山苦欲生，即嫌新涨乱江声。西岩未暝东岩白，棹过前溪弄月明。十日黄埃上砚屏，谁堪秋月照花明。素衣暂倚凉风坐，羡杀横江一鹤行。最忆南山一翠屏，秋来晴霭转分明。眼前数点疑相似，却唤回桡傍岸行。谁为芙蓉减障屏，梦中云物认朱明。铁桥十月梅花动，何得麻姑白鹿行。淡疑云母隐金屏，远即乾坤判晦明。便儗振衣千仞上，人间应有近天行。
舟中和宗宪长五首·其一
作者：黄衷
朝代：明

野兴逢山苦欲生，即嫌新涨乱江声。西岩未暝东岩白，棹过前溪弄月明。
舟中和宗宪长五首·其三
作者：黄衷
朝代：明

最忆南山一翠屏，秋来晴霭转分明。眼前数点疑相似，却唤回桡傍岸行。
舟中和宗宪长五首·其二
作者：黄衷
朝代：明

十日黄埃上砚屏，谁堪秋月照花明。素衣暂倚凉风坐，羡杀横江一鹤行。
舟中和宗宪长五首·其五
作者：黄衷
朝代：明

淡疑云母隐金屏，远即乾坤判晦明。便儗振衣千仞上，人间应有近天行。
舟中和宗宪长五首·其四
作者：黄衷
朝代：明

谁为芙蓉减障屏，梦中云物认朱明。铁桥十月梅花动，何得麻姑白鹿行。
舟中和张天益二首
作者：黄衷
朝代：明

风前箫鼓落滩声，云际孤帆逐鸟轻。秋满残林初送雨，夜严荒徼渐传更。无心更著江湖记，庞俗曾闻山海经。惟谢同行张博望，一尊遥为寄高情。江空滩急榜歌声，西上奚囊一叶轻。云影自从秋里薄，山姿岂必雨前更。愁心附雁知何去，逸迹凭诗记所经。蔀屋晨烟犹未业，缓箫鼍鼓不胜情。
舟中和张天益二首·其一
作者：黄衷
朝代：明

风前箫鼓落滩声，云际孤帆逐鸟轻。秋满残林初送雨，夜严荒徼渐传更。无心更著江湖记，庞俗曾闻山海经。惟谢同行张博望，一尊遥为寄高情。
舟中和张天益二首·其二
作者：黄衷
朝代：明

江空滩急榜歌声，西上奚囊一叶轻。云影自从秋里薄，山姿岂必雨前更。愁心附雁知何去，逸迹凭诗记所经。蔀屋晨烟犹未业，缓箫鼍鼓不胜情。
舟中夜坐
作者：黄衷
朝代：明

群动已向息，劳劳念倘休。寒厨供瀹茗，小仆问添裘。且理还家梦，都忘拍岸舟。江空月皎皎，端欲恣神游。
舟中望山寺
作者：黄衷
朝代：明

蜀江历邅回，晨帆逐光景。峥嵘山谷间，有敞青莲境。丹碧沦浩劫，势面犹深整。禅板无灵音，风铎暂一领。世尊不可曕，讵辨祇树瘿。老衲缺施金，敝履汲荒井。忆逢太虚师，缁流颇修颖。为我谈法华，覼缕良夜永。无生非我学，弃置不遑省。转盻三十秋，此地亦芜梗。□宗老涪翁，诗派沿五岭。或持弟子法，荤饮时复屏。遗篇落我手，小句贝文警。乃知盛名下，精驳尽兼并。伤哉留滞怀，毵毵素垂颈。疲薾谢书帷，归弄黄湾艇。
舟中望山寺
作者：黄衷
朝代：明
体裁：古风

蜀江历邅回，晨帆逐光景。峥嵘山谷间，有敞青莲境。丹碧沦浩劫，势面犹深整。禅板无灵音，风铎暂一领。世尊不可瞻，讵辨祇树瘿。老衲缺施金，敝履汲荒井。忆逢太虚师，缁流颇修颖。为我谈法华，覼缕良夜永。无生非我学，弃置不遑省。转盻三十秋，此地亦芜梗。□宗老涪翁，诗派沿五岭。或持弟子法，荤饮时复屏。遗篇落我手，小句贝文警。乃知盛名下，精驳尽兼并。伤哉留滞怀，毵毵素垂颈。疲薾谢书帷，归弄黄湾艇。
舟中望桃源洞
作者：黄衷
朝代：明

鸣桡昼下白马渡，仆夫指我桃花源。洞门八里步窈窕，不与尘世通朝昏。乔松方竹递根裔，野鼠窃返神丹魂。念昔之官蹈滇海，吊古一再停驺轩。石桥药鼎足恍惚，黄冠俗态难为言。只今星纪动七阅，碌碌已四经丘樊。云林未便太幽秘，避地尽道神仙村。漏疏稍辩汉图籍，局促真觉秦乾坤。先王固有不治地，遗顽无亦商忠惇。提封圣代迈千古，薄海内外车书尊。紫芝逸老服陇亩，红桃不放桑麻原。閒人岂复问津到，破屋屡见逃租奔。轮蹄终岁峻坂滑，予亦晚傍风亭餐。寄怀何必尽真迹，画舸欲缆江凫翻。
芦田市和韵
作者：黄衷
朝代：明

物情颇逐蘧蘧梦，野意时闻浩浩歌。天上自纡黄鹄路，江南无限白鸥波。石滩放鹢春风急，沙市来牛莫雨多。梅柳亦关兵火恨，苍烟回首奈愁何。
花落
作者：黄衷
朝代：明

阶前淩乱点香霞，故老传看未见花。已讶风轮翻宝钿，定知露镜减铅华。驼金却谢狂游费，斗草归来稚子誇。不信闲堂真寂寞，早拚诗酒是生涯。
苍梧雨中和定斋二首
作者：黄衷
朝代：明

南山欲雨渐云蒸，斋阁清愁病与仍。独鹤背人行且啄，两凫骄我睡相凭。风炉煮蟹聊供具，寒水罾蛟敢赞能。文字可娱贫亦得，烛花何夕对陈登。日晏东邻无饭蒸，西家绮席候云仍。山杯自爱当花举，江槛那堪趁雨凭。秋兴定知衰易减，世情争与懒相能。词场偶对陈平垒，得似刘邦困白登。
苍梧雨中和定斋二首·其一
作者：黄衷
朝代：明

南山欲雨渐云蒸，斋阁清愁病与仍。独鹤背人行且啄，两凫骄我睡相凭。风炉煮蟹聊供具，寒水罾蛟敢赞能。文字可娱贫亦得，烛花何夕对陈登。
苍梧雨中和定斋二首·其二
作者：黄衷
朝代：明

日晏东邻无饭蒸，西家绮席候云仍。山杯自爱当花举，江槛那堪趁雨凭。秋兴定知衰易减，世情争与懒相能。词场偶对陈平垒，得似刘邦困白登。
苦热和姚东桥
作者：黄衷
朝代：明

蒲风倏有还忽无，冷泉渴吭方沃炉。絺衫不脱酸儒拘，雪峰纡曲蛇虺途。骨销积毁止皮肤，隐几兀兀云何吁。百年荏苒道者癯，双瞳惝恍空悬珠。六月羲和辔正纡，欲发未发先踟蹰。蚨母无神百不沽，中夜挥泚凝清酥。南山流云老鹤呼，流云朝出归复晡。此中真境如天都，蔀屋尽役修灵涂。古筇九节渐可扶，松贞樗散任良图。炎蒸六合沸五湖，别有萧爽容狂迂。
苦雨
作者：黄衷
朝代：明

霖雨秋方积，我行殊未休。缁衣明客况，黄潦带边愁。鸡骨占难定，龙街市欲收。化工翻覆手，何处可销忧。
苦雨二首
作者：黄衷
朝代：明

三月江城鸣雨多，一朝委巷似长河。惯谙漏屋频移榻，暂过比邻亦荷蓑。清昼繁阴时结暝，野塘乘潦自扬波。湿蒸老更妨眠坐，药裹无功奈若何。遥闻裂石知雷怒，稍葺残窗护电光。农候旧占春甲子，民时方计岁青黄。潮声似挟鲸鲵浪，市价先腾蚬菜乡。便拟移家旸谷口，三更看日上扶桑。
苦雨二首·其一
作者：黄衷
朝代：明

三月江城鸣雨多，一朝委巷似长河。惯谙漏屋频移榻，暂过比邻亦荷蓑。清昼繁阴时结暝，野塘乘潦自扬波。湿蒸老更妨眠坐，药裹无功奈若何。
苦雨二首·其二
作者：黄衷
朝代：明

遥闻裂石知雷怒，稍葺残窗护电光。农候旧占春甲子，民时方计岁青黄。潮声似挟鲸鲵浪，市价先腾蚬菜乡。便拟移家旸谷口，三更看日上扶桑。
苦雨和缓斋
作者：黄衷
朝代：明

钟鼓声微不报晴，坐知江涨夜还生。看云都是因风起，占毕应嫌背月行。厌胜玄庭闻水咒，忍嘉牟陇切农惊。城阴欲捣虞山庙，可是词衡怯柳争。
茉莉花
作者：黄衷
朝代：明

新换南薰叶，曾移旧雨科。眼前春事晚，池畔夕香多。精白馀清韵，轻盈夺素娥。蛮中红蕊本，不种水云窝。
荆州至日
作者：黄衷
朝代：明

问俗频乘传，荆南小至临。日躔回斗次，雪候暗江浔。才薄希归早，时徂恋旧深。病予妨拜舞，北望愧裾簪。
荆州除夕
作者：黄衷
朝代：明

城头鼓角夜乌惊，门外戈鋋列炬明。为喜化工成四序，不辞衰鬓坐三更。枭卢何处咸阳客，琴鹤来朝蜀道程。爆竹一声还一笑，儿童那解鬼心情。
草店
作者：黄衷
朝代：明

迢遥周道净轻尘，此去荒州始号均。几户衡茅犹带雪，两行官柳欲回春。儿童惯识朝山客，租赋全轻化国人。颇觉楚封真不迩，南雍乡土即西秦。
荒园伏枕承丫山过设兼侑以诗奉答四首
作者：黄衷
朝代：明

乳鹊巢成旅雁回，幽栖引兴亦遐哉。闲园若谓无车马，黄叶何因一道开。正讶春阴逗午光，开筵醪馔列珍行。衰予未怨山斋冷，乐得清贤气味尝。灰心无物可相撩，独有春嬉未尽消。红紫纷纷堪点染，梅花风格夐难描。何处辛夷谩亚枝，将衰正盛只韩知。明朝为有西林约，卧听城头晓角吹。
荒园伏枕承丫山过设兼侑以诗奉答四首·其一
作者：黄衷
朝代：明

乳鹊巢成旅雁回，幽栖引兴亦遐哉。闲园若谓无车马，黄叶何因一道开。
荒园伏枕承丫山过设兼侑以诗奉答四首·其三
作者：黄衷
朝代：明

灰心无物可相撩，独有春嬉未尽消。红紫纷纷堪点染，梅花风格夐难描。
荒园伏枕承丫山过设兼侑以诗奉答四首·其二
作者：黄衷
朝代：明

正讶春阴逗午光，开筵醪馔列珍行。衰予未怨山斋冷，乐得清贤气味尝。
荒园伏枕承丫山过设兼侑以诗奉答四首·其四
作者：黄衷
朝代：明

何处辛夷谩亚枝，将衰正盛只韩知。明朝为有西林约，卧听城头晓角吹。
药日
作者：黄衷
朝代：明

谩检谁家海药馀，更收离气向房虚。燃膏池馆参先尽，引沥邻园竹渐疏。俗吏劳形缘簿领，神巫占祟应诗书。何人授我真仙诀，也学含光守六居。
莴苣
作者：黄衷
朝代：明

传人将野苣，雨色尚萋萋。旧圃名春菜，繁根削夏畦。村盆寒逼瓦，豪箸刺妨犀。子美他时兴，狂歌付瀼西。
菊枕
作者：黄衷
朝代：明

稍异游仙制，言扶目力衰。清幽专筦簟，灵异上须眉。梦浅南柯遇，枝从九日辞。素屏攲侧着，彷佛见东篱。
营佳城庄
作者：黄衷
朝代：明

松柏萧森更郁葱，卜从端在若堂东。万家谩有通侯邑，一亩徒营宿草宫。灵鹤有人闻独语，箨龙先雨报成丛。老儿读罢泷冈表，不觉如泉涕泪红。
落发
作者：黄衷
朝代：明

萦梳种种白兼青，恋顶毵毵知几茎。杜曲自怜簪处短，东坡还感沐来轻。悬钧谁试一丝力，晞日但惊千尺横。搔首江湖聊莞尔，乾坤无限觉衰情。
落齿和坡山四首
作者：黄衷
朝代：明

我髭白无算，君齿落云六。久知老见侵，岂有丹可服。秋英吐鹅毛，秋粳曝虾肉。岁晏得养生，细啖茯苓粥。齿落岂遽衰，便如月望六。圆影或暂亏，清光尚九服。蔬厨茹紫甲，岂必花猪肉。愿母废笑歌，世事釜中粥。我读落齿诗，颖尾老欧九。漱泉吟不妨，崩山势何有。熊车载二馀，尚足荡群丑。而况豪俊贤，且歌将进酒。蚤岁辍晚飧，讵望九十九。皓齿舍我去，更生理恒有。龈腭足完洁，缺一未必丑。旷放怀昔人，适处不在酒。
落齿和坡山四首·其一
作者：黄衷
朝代：明

我髭白无算，君齿落云六。久知老见侵，岂有丹可服。秋英吐鹅毛，秋粳曝虾肉。岁晏得养生，细啖茯苓粥。
落齿和坡山四首·其三
作者：黄衷
朝代：明

我读落齿诗，颖尾老欧九。漱泉吟不妨，崩山势何有。熊车载二馀，尚足荡群丑。而况豪俊贤，且歌将进酒。
落齿和坡山四首·其二
作者：黄衷
朝代：明

齿落岂遽衰，便如月望六。圆影或暂亏，清光尚九服。蔬厨茹紫甲，岂必花猪肉。愿母废笑歌，世事釜中粥。
落齿和坡山四首·其四
作者：黄衷
朝代：明

蚤岁辍晚飧，讵望九十九。皓齿舍我去，更生理恒有。龈腭足完洁，缺一未必丑。旷放怀昔人，适处不在酒。
葵扇
作者：黄衷
朝代：明

动以风化成，形将月与侔。欲清天下暑，长带岭南秋。编羽宁论巧，裁纨只障羞。千年一变态，开箧璧光浮。
蒲川歌
作者：黄衷
朝代：明

谁截银河一派秋，方诸灏气抱云流。粼粼臞石压空碧，蒲芽十丈骞龙虬。世人那解窥幽秘，但看珠露凝深翠。乾坤澒洞割根荄，日月精华养神异。新裔夭夭淮水光，香须寒荚饱灵芳。泰山谷口百万户，寸匕入骨捐痍伤。川上悠悠十二年，一年一节青铜坚。天交鬼物递呵护，金光之草羞廉纤。生色盈盈照紫薇，我今亲见开花时。症瘕九土向流涕，愿乞刀圭付尔为。
薄暮
作者：黄衷
朝代：明

薄暮拢沙浒，鸣桡鸂鶒飞。兴依明月宇，迹扫白云扉。绿荔戎州近，青兰楚泽违。穷源张博望，汉上几时归。
藏书
作者：黄衷
朝代：明

鄙儒昧世机，未老身已退。敢辞并日餐，迂怀委书队。俯默追昨非，信有韦可佩。散帙满虚床，或者疑作魅。惟此沮洳乡，虫鼠恣残溃。炎伏更涹浥，僮仆频曝淬。漫检天坠馀，笔札费抄对。力贫建重屋，匦箧得佥载。值抱孝先癖，一枕连朔晦。经旬不涉卷，隐几动长忾。乐天架千轴，颇恨无可诲。何如且缄藏，谁能置纤芥。
藤江晚泊
作者：黄衷
朝代：明

小鸟林依山欲昏，冷烟犹动獞人村。黄茅屋背登禾穗，白竹篱腰带潦痕。武帐鸣刁江客悄，平沙争爨仆夫喧。邛家云水真堪忆，月净梅花未掩门。
虎岭省墓值雨
作者：黄衷
朝代：明

袅袅松筠我自栽，光阴三十六星回。漆灯耿耿双龙寂，罹网冥冥独雁哀。侧岸飞梁青幔捲，炎风吹雨素冠来。纷纷千骑胡为尔，莫是当年用世才。
虎岭脩墓书感
作者：黄衷
朝代：明

窈窱堂封隔冥途，龙章长为照莱芜。千峰月色蹲麟晓，万壑松声吊鹤孤。碧落神游知丽日，白头泪迸愧非夫。纷丝总拟如心曲，可奈春山杜宇呼。
虎来
作者：黄衷
朝代：明

归州二月朔，虎来入其郛。眈眈百步内，长风与之俱。居人昼户闭，州吏敲钲盂。自卫固疏脱，焉能护樵苏。甘柔择羊豕，馀嚼抛饥乌。终焉跳踯去，掌迹遗城隅。忆在清洛营，营门夜惊呼。千山月色淡，咆哮气何粗。传箭召军吏，此物胡为乎。师谶贵伏猛，安得姑舍□。煌煌列百炬，持满攒骍弧。炳文失故穴，不格如穷鼯。油幢小宴犒，剑舞偕笙竽。细脔遍士卒，茵籍存毛肤。归城数百室，岂必皆非夫。苛烦殆有甚，为尔长嗟吁。
蚊
作者：黄衷
朝代：明

化草形偏绿，污池族转盈。燃鲡吾未暇，摇羽仆还更。此地诗人况，他时烈女情。和神何处国，蛇虺不曾生。
蚱蜢
作者：黄衷
朝代：明

江东时托阜螽名，柔翅脩胫捷且轻。好向长林饱风雾，主人嫌汝夜来声。
蜀国弦
作者：黄衷
朝代：明

雪泛锦江水，垂丝绽红蕊。愁借郫筒消，欢逐巴歈起。倚剑一夫关，驰车九折难。豪门迎重客，绿绮夜中弹。
蜻蛉
作者：黄衷
朝代：明

水乡长是晚天繁，青紫纷纷各羽翰。莫厌飞虫逐香腐，小儿池上把黏竿。
蝇
作者：黄衷
朝代：明

棕拂挥仍集，微躯亦羽翰。点将书格涴，吸得砚池乾。落耳声何杂，穿帷首复丹。祛除云有术，未若上高寒。
蝇虎
作者：黄衷
朝代：明

雕墙画栋得横行，青背红头敢自营。净几经时无黑白，老予真幸尔为生。
蝉
作者：黄衷
朝代：明

风露生涯也自便，林塘消暑日长天。悠然一枕羲皇上，恼杀残声落耳边。
蝴蝶花
作者：黄衷
朝代：明

寒露盈盈满道傍，只看浮艳更无香。情知不带飞扬性，谩逐东风上下狂。
螗螂
作者：黄衷
朝代：明

绿阴还翳化时衣，生息曾堪讽后妃。休向鸣蝉频怒臂，个中黄雀正交飞。
蟋蟀
作者：黄衷
朝代：明

露下清秋韵正哀，斗场元在画堂开。眼前军国成何事，且博红妆一笑来。
蟢子
作者：黄衷
朝代：明

屋角柔丝吐复收，谄夫于汝是同流。无端又报林间喜，不道闲人更隐忧。
行次曲阳遇高吾左辖之官山东赋赠
作者：黄衷
朝代：明

偶同雄甲惭差长，榜附贤良分更深。万里相逢还逆旅，十年为别各惊心。东藩海岳声何迈，南彻风烟鬓易侵。客里不堪惟送远，却看旗鼓隔青岑。
行部宜城访长渠故迹无复知者
作者：黄衷
朝代：明

宜城古楚都，风土故秀媚。康狼与荆山，屹屹并西峙。山中有夷水，滔滔日东注。秦当祸楚时，藉之以得志。后人引长渠，祸也乃其利。沃壤三千顷，食者长渠惠。国社已屡更，地力岂不废。卓哉孙曼叔，无乃举职吏。源流悉讨寻，堙翳就疏治。功慱民匪劳，井邑多委积。迩来四百年，天人两茫昧。停轺访遗老，顾指迷乱次。初疑陵谷迁，蓬莱向为地。又疑虎豹区，藜蕨恐捐弃。复疑强力民，播弄并吞势。方食辍箸想，人事有隳坠。追惟癸未旱，全楚绝遗穗。今年旱更甚，所赖惟少备。吏政无恒规，泽民当上最。兹渠废与兴，一一关国计。长恸曼叔魂，安得汝共事。
西台壮丹和储柴墟二首
作者：黄衷
朝代：明

白版红楼总未过，雨中赢得对阴何。一枝自占西台胜，百卉从教下土多。辟冻可曾依煖棘，护芳应与荫云萝。始知韩令功名薄，不为秾华惜旧柯。朱轮冲雨尚频过，春色晴华更几何。南国风流聊复尔，东都名胜已无多。评香不独齐芳杜，附艳无因学女萝。若使相君长献御，黄缯先系向阳柯。
西台壮丹和储柴墟二首·其一
作者：黄衷
朝代：明

白版红楼总未过，雨中赢得对阴何。一枝自占西台胜，百卉从教下土多。辟冻可曾依煖棘，护芳应与荫云萝。始知韩令功名薄，不为秾华惜旧柯。
西台壮丹和储柴墟二首·其二
作者：黄衷
朝代：明

朱轮冲雨尚频过，春色晴华更几何。南国风流聊复尔，东都名胜已无多。评香不独齐芳杜，附艳无因学女萝。若使相君长献御，黄缯先系向阳柯。
西庄行次韵南皋子
作者：黄衷
朝代：明

卜筑委坰野，皂盖屡回转。缅怀幽侧深，岂惮徒御远。村僮见客扫石屏，午窗宿雾犹溟溟。北阑徒倚紫云丽，天南灏气樵峰横。峰前绮句谁能道，海内梁鸿赋声蚤。笠泽难呼曾望狂，辋川恨剧王维老。韵如玉树摇玲珑，佳荫不择莪与葱。纵谈八极日易暝，东方珍怪徒森丛。孝廉骆子事精练，嗟嗟英妙堪台院。但临秋水明素悰，袖手懒当新局面。年来意气更嘉柔，处处逢山忆旧游。裘羊踪迹谩寂寞，孤风一洗莱芜羞。江湖廊庙殊忧乐，昏晓相催成往昨。酌我金罍醽醁光，醉知未便填沟壑。自古纷纷羡盍簪，今人那见古人心。夏塘若了芙蓉约，门外张罗正可寻。
西征上萧督府
作者：黄衷
朝代：明

位以当枢重，权应画阃分。中坚蟠地轴，上将动天文。藩臬资英略，河山静沴氛。输红赢楚庾，贾勇尽狼群。战舍戈回日，炎峰阵抱云。金汤从所恃，玉石戒俱焚。东市尸元憝，南陬慰圣慬。忠襄邕管望，武穆贺州闻。六月周师戢，三农汉诏云。旗牌催讯捷，笳鼓犒精勤。时雨沾烦槁，王风播德芬。光于萧相国，庸是马将军。礼乐行将作，乾坤化正欣。韶弦堪一奏，黧首仰迎薰。
西征上萧督府
作者：黄衷
朝代：明
体裁：五言排律

位以当枢重，权应画阃分。中坚蟠地轴，上将动天文。藩臬资英略，河山静沴氛。输红赢楚庾，贾勇尽狼群。战舍戈回日，炎峰阵抱云。金汤从所恃，玉石戒俱焚。东市尸元憝，南陬慰圣慬。忠襄邕管望，武穆贺州闻。六月周师戢，三农汉诏云。旗牌催讯捷，笳鼓犒精勤。时雨沾烦槁，王风播德芬。光于萧相国，庸是马将军。礼乐行将作，乾坤化正訢。韶弦堪一奏，黧首仰迎薰。
西征次韵屠巡察三首
作者：黄衷
朝代：明

最是等威齐将相，更堪馀地走英雄。惠分旭日千山晓，令肃高旻九月风。神算坐筹铜柱外，妖氛迅扫扶桑东。都狼岭上磨崖遍，不尽南巡疋马功。天上绣斧光煌煌，巡台笑靖古狼荒。千山澒洞铁骑走，万窟瑟缩长蛇藏。严霜乍飞日杲杲，时雨欲下云霙霙。溪翁拥彗贺还祝，迟公洒扫同心堂。露檄宵驰北路长，探丸今日静江乡。宋功谩录收邕管，汉将徒劳下桂阳。借箸公还将绣斧，洗兵吾欲挽银潢。何人更上平蛮雅，续得淮西墨几行。
西征次韵屠巡察三首·其一
作者：黄衷
朝代：明

最是等威齐将相，更堪馀地走英雄。惠分旭日千山晓，令肃高旻九月风。神算坐筹铜柱外，妖氛迅扫扶桑东。都狼岭上磨崖遍，不尽南巡疋马功。
西征次韵屠巡察三首·其三
作者：黄衷
朝代：明

露檄宵驰北路长，探丸今日静江乡。宋功谩录收邕管，汉将徒劳下桂阳。借箸公还将绣斧，洗兵吾欲挽银潢。何人更上平蛮雅，续得淮西墨几行。
西征次韵屠巡察三首·其二
作者：黄衷
朝代：明

天上绣斧光煌煌，巡台笑靖古狼荒。千山澒洞铁骑走，万窟瑟缩长蛇藏。严霜乍飞日杲杲，时雨欲下云霙霙。溪翁拥彗贺还祝，迟公洒扫同心堂。
西征赠屠巡察
作者：黄衷
朝代：明

殿俗钦文雅，观风赞老成。贤流希品第，圣主寄聪明。岳动神羊触，天空振鹭清。识超时摘伏，权重即专征。令肃貔貅队，威扬虎豹旌。片言驱海立，独武蹴山平。袖里长孺疏，胸中小范兵。丹青储将相，裘冶旧公卿。露檄频飞骑，京封尽戮鲸。愿将吉甫颂，翻入凯歌声。
西林避暑和丫山
作者：黄衷
朝代：明

背泚沾初伏，韶薰想远天。江帆飞鸟外，野服制荷前。弄艇谁同调，看花忽隔年。渔矶须选胜，旧樾净阴连。
观打毬十二韵
作者：黄衷
朝代：明

暖透元戎邸，公馀小队过。沙场朋稍集，綵棒力先和。势疾星驰阪，规分月印波。遥工催上画，近捷巧收窝。俯击华裾委，傍挥运道颇。大娘休舞剑，壮士罢横戈。瞬笑千夫失，能争百步多。未观超距戏，且等弄丸科。乘兴频移帜，迎欢促按歌。凡情才敢露，绝艺目空睋。底用方尤物，真堪敌睡魔。定知张仆射，老去奈狂何。
观物
作者：黄衷
朝代：明

杏花漠漠随寒雨，桃藿欣欣照早霞。无限芳华看不足，只缘多在野人家。□□结蚓惊雷出，野浍轻蛙得水鸣。端策何劳问詹尹，细看蠕动即人生。争巢灌木鹰何鸷，认主深庭燕不离。旧社未逢题燕客，五陵思杀射鹰儿。蒲芽戢戢方披冻，柳眼盈盈忽满林。谁采松花南涧曲，莫教黄腻过春深。
观物·其一
作者：黄衷
朝代：明

杏花漠漠随寒雨，桃藿欣欣照早霞。无限芳华看不足，只缘多在野人家。
观物·其三
作者：黄衷
朝代：明

争巢灌木鹰何鸷，认主深庭燕不离。旧社未逢题燕客，五陵思杀射鹰儿。
观物·其二
作者：黄衷
朝代：明

□□结蚓惊雷出，野浍轻蛙得水鸣。端策何劳问詹尹，细看蠕动即人生。
观物·其四
作者：黄衷
朝代：明

蒲芽戢戢方披冻，柳眼盈盈忽满林。谁采松花南涧曲，莫教黄腻过春深。
观稼
作者：黄衷
朝代：明

七月贵阳道，畇畇我稼宜。脉潜华始秀，气早穗先垂。灭裂行堪戒，污邪旧有辞。理人如种树，何处访农师。
观菊
作者：黄衷
朝代：明

閒堂测景十月杪，菊花恰竞春风妍。喧林雀扰紫霞簇，飐池鱼簸黄金钱。月姿淡淡素娥迥，霜叶离离青女鲜。病翁幽思亦未浅，不见白衣人至前。
观雨
作者：黄衷
朝代：明

膏泽亦多少，檐沟已沛如。清斋还作客，灵贶岂因渠。迅扫炎风驭，翻沦畏日车。幸沾三楚足，毋使万仓虚。
觉寒
作者：黄衷
朝代：明

十月江南暖未休，北风侵晓竞䫿飕。谩怜曲宴回貂帐，谁共清斋拥鹿裘。计岁祇多虚日月，程功惭未注春秋。溪翁怯冷罢垂钓，独卧渔蓑苇叶舟。
角
作者：黄衷
朝代：明

哀角因风听，天东月晕生。遥闻鬼方寇，近合水西兵。缟练征人妇，青灯独夜情。此中多苦调，休弄早秋声。
访黄宪墓
作者：黄衷
朝代：明

道气终窥千顷陂，贤流得拟子渊宜。人间师表今安仰，梦里形神倘见之。姓氏吾惭江国远，王纲公际汉风移。修灵恐逐堂封尽，未奠蘋花空所思。
诏使二首
作者：黄衷
朝代：明

驿骑真天下，颁时亦早春。大纲罗宇宙，万目灿星辰。字字沾枯槁，看看到隐沦。愚臣亦何幸，三度播皇仁。仁爱天心在，灾眚治与俱。周王能励行，汉令祇蠲租。愿扫贪狼窟，还呈瑞凤图。报恩无对述，愧杀下帷儒。
诏使二首·其一
作者：黄衷
朝代：明

驿骑真天下，颁时亦早春。大纲罗宇宙，万目灿星辰。字字沾枯槁，看看到隐沦。愚臣亦何幸，三度播皇仁。
诏使二首·其二
作者：黄衷
朝代：明

仁爱天心在，灾眚治与俱。周王能励行，汉令祇蠲租。愿扫贪狼窟，还呈瑞凤图。报恩无对述，愧杀下帷儒。
诘龙辞
作者：黄衷
朝代：明

龙乎神何违斯，胡屯云而不施，赤地千里民怨咨。十日雩祷愁百司，汝如不知奚神为。龙乎灵兮曷韬，胡偃蹇而屯其膏。旱魃之虐沸海涛，化我荣木为枯蒿，汝胡勿恤民嗷嗷。龙乎曷安而湫，浩浩重渊涵九有，一滴人间三尺㳶。胡不驱雷鞭电母，惠我滂沱斯职守。蜃蜮兮蠉蠉，蜥蜴兮诘蜷。窃阳机兮舞阴权，诅师厌胜禹步旋。延登导降鼓鼘鼘，肸蚃徐速随檀烟。村氓奔走礼且瞻，龙乎龙乎曷为其然。
诸葛亭和西桥方伯
作者：黄衷
朝代：明

祠亭背郭饶松桂，野蔌居人荐豆登。西蜀关河依虎据，南阳风雨快龙升。梁间月色灵光动，蛮徼天威沴气澄。十倍霸才谁赋得，泚毫先愧杜陵曾。
读南坦寄示辞疏二首
作者：黄衷
朝代：明

早从时序托成功，仙骨梅癯兴自雄。山水幽期还坦上，风云英望且隆中。油幢笑卷三关碧，玉粒亲遗万庾红。散发扁舟归未得，清尘遥羡浙西东。出入三朝未二毛，南归琴剑一轻舠。鸿私暂乞台臣假，温旨长徵国士遭。开社肯劳招六逸，结亭先拟近三高。悬知芳思东篱外，何日江邮寄和陶。
读南坦寄示辞疏二首·其一
作者：黄衷
朝代：明

早从时序托成功，仙骨梅癯兴自雄。山水幽期还坦上，风云英望且隆中。油幢笑卷三关碧，玉粒亲遗万庾红。散发扁舟归未得，清尘遥羡浙西东。
读南坦寄示辞疏二首·其二
作者：黄衷
朝代：明

出入三朝未二毛，南归琴剑一轻舠。鸿私暂乞台臣假，温旨长徵国士遭。开社肯劳招六逸，结亭先拟近三高。悬知芳思东篱外，何日江邮寄和陶。
读南皋冬日郊行赋
作者：黄衷
朝代：明

纪叙戒南景，吾土尚幽美。野柽绿辞叶，涧草缀寒蘤。巾车骛近郊，引瞩宛百里。陂陀亘如濯，我仆罢挥泚。森松韵风簧，泉冷逗芳乳。晨晖且欣欣，逸迹况几几。杜陵振古豪，策蹇逐桃李。何如觅戴翁，雪棹剡溪涘。蛇虺蛰未固，豺虎纷向市。幸君遄其旋，阴飙暮方驶。
读南皋玩菊赋
作者：黄衷
朝代：明

南皋起海澨，灏气沦长庚。冲襟戢时彩，古水渟清泓。遗我玩菊赋，净宇流商声。一奏天地肃，馀音泛洪鐄。自匪金石资，安悦高秋英。风丝谢五柳，去日皆劳生。霜霰集阶序，蟋蟀居前楹。旅怀感黄落，君独振璁珩。我有一亩宫，佳色参差明。对临但噤默，讵为减芳情。
读坡山诗集
作者：黄衷
朝代：明

太丘今古洽六腑，中夜皛瑩腾方床。我观逸思副奇表，头骨峭崿昆崙冈。追风琢月二十载，嚼花咽玉凝芬芳。齐侯铜篆漫柏寝，石鼓颢气争堂堂。宁知剞劂夺情状，混沌百窍纷开张。孽虬赭卯尽稿殈，十日雨粟愁穹苍。天孙断纬泣倚杼，鬼物掩耳投空荒。帝忧五气落煅炼，坐恐侵蚀干三光。鞭龙掣电纵大索，雷斧劈石疑深藏。冲垣决栋遍城邑，不道大锦蒙宫商。斜封密付有所以，欲使萤火窥初阳。西窗病骨战寒热，初吟泚额翻清凉。移床向月再把咏，老桧倒影洪钟鸣。三回彻卷立叹息，瘦马局蹐号蛩僵。人工天巧稍抉摘，畏复冰炭交回肠。易城毕竟归赵垒，愿致私语能毋忘。吾闻良价贵秘蓄，勿为花竹矜毫芒。
读坡山诗集
作者：黄衷
朝代：明
体裁：古风

太丘今古洽六腑，中夜皛莹腾方床。我观逸思副奇表，头骨峭崿昆崙冈。追风琢月二十载，嚼花咽玉凝芬芳。齐侯铜篆漫柏寝，石鼓颢气争堂堂。宁知剞劂夺情状，混沌百窍纷开张。孽虬赭卯尽稿殈，十日雨粟愁穹苍。天孙断纬泣倚杼，鬼物掩耳投空荒。帝忧五气落煅炼，坐恐侵蚀干三光。鞭龙掣电纵大索，雷斧劈石疑深藏。冲垣决栋遍城邑，不道大锦蒙宫商。斜封密付有所以，欲使萤火窥初阳。西窗病骨战寒热，初吟泚额翻清凉。移床向月再把咏，老桧倒影洪钟鸣。三回彻卷立叹息，瘦马局蹐号蛩僵。人工天巧稍抉摘，畏复冰炭交回肠。易城毕竟归赵垒，愿致私语能毋忘。吾闻良价贵秘蓄，勿为花竹矜毫芒。
读明妃曲
作者：黄衷
朝代：明

汉室徒闻重拓边，安危曾是倚婵娟。万千香骨随荒草，只有明妃一曲传。
读高吾诗集
作者：黄衷
朝代：明

溪堂衣屦隔承参，手上新编续旧谈。金粟九秋飘月宇，玉虹千尺迸寒潭。烟横古峡猿声迥，莎暖长洲鹤梦酣。衰瘵久应焚笔砚，元龙才誉擅江南。
谢丫山过荒垄
作者：黄衷
朝代：明

三日甘霖歇，山游兴若何。春酣花欲语，阴净鸟还歌。病许扃扉久，情深枉驾多。野庭期洒扫，题竹记重过。
谢以道惠藤枕
作者：黄衷
朝代：明

结雾盘烟拂欲无，冈州新样冠江湖。水晶帘捲漏声近，云母屏开暑气徂。但使品流齐玉虎，肯教风韵避珊瑚。华山未入希夷梦，却付东曹信所须。
谢壁山惠茭菱
作者：黄衷
朝代：明

笑向山庖苜蓿盘，朝来全洗腐儒酸。翻波菰褪青芽润，满簏菱齐紫角寒。细斫银丝誇雪鲙，净调玉糁并霞餐。万钱总下何曾箸，谁信园林一味难。
谢惠佛指柑用前韵
作者：黄衷
朝代：明

南枝还爱向阳方，抱瓮宁辞引小塘。渴梦顿回虚阁静，澄心真玩绀园芳。洞庭皇橘空多本，金谷珊瑚谩几章。嘉实明年应可咏，锦囊来共踏清霜。
谢惠新茶用韵
作者：黄衷
朝代：明

旗叶开春雨，烦酬复几何。香浮青箬裹，媚带翠鬟歌。绕鼎新烟淡，分杯灏气多。岂无寒夜客，谁更草堂过。
谢惠海药
作者：黄衷
朝代：明

知向人间几效灵，总传珍产自东溟。玄精或应娄金次，殊相还图本草经。表远幸教离蜃气，验奇长爱带龙腥。不缘高谊怜贫病，万里何因到野亭。
谢惠莲酒二首
作者：黄衷
朝代：明

香带芙蓉露气多，暖光融媚上颜酡。虚教日莫成遐想，携向银塘答艳歌。掌上琉璃绿雾轻，茂陵何处乞金茎。情知不似莲花味，别是将军酝籍生。
谢惠莲酒二首·其一
作者：黄衷
朝代：明

香带芙蓉露气多，暖光融媚上颜酡。虚教日莫成遐想，携向银塘答艳歌。
谢惠莲酒二首·其二
作者：黄衷
朝代：明

掌上琉璃绿雾轻，茂陵何处乞金茎。情知不似莲花味，别是将军酝籍生。
谢饮张合溪舟中
作者：黄衷
朝代：明

清秋哀角动千峰，蛮瘴迎飙淡不浓。雄镇偶逢严仆射，扁舟谁况郭林宗。笔间风雨啼山鬼，橘里乾坤御草龙。野客岂堪追逸赏，江樊遥负木芙蓉。
谩兴四首
作者：黄衷
朝代：明

东山有奇竹，其实大如斗。万苞仅一粒，华芳播九有。地幽凤不到，芳亦竟不朽。山翁窃一服，皓发变玄首。青皇赞其神，召使备职守。将权岂不雄，永愧穷独叟。南山有芳茅，拔之必连茹。茹也欣所托，芳茅终不语。拔茅夫何为，无乃葺其宇。宇广茅叶短，竟不蔽风雨。茅兮任弃捐，茹亦委沟水。亭亭数尺松，青青雪霜里。西山有幽鸟，鸣音异晨夕。夕鸣夏风凄，晨鸣冬曦赫。王母赏其音，畜彼瑶池侧。瑶池多慧禽，啁啾诧形色。王母欲羁之，孤飞旧山白。君看灵异姿，讵是樊笼物。北山有雄兽，人立如长狄。日暮傍险行，熊兕皆辟易。酸风送怒号，正昼阴山黑。变怪作胡语，闻者尽悽恻。猛夫挟强弧，一发中心臆。脂血饫犬狸，长恶乃明的。
谩兴四首·其一
作者：黄衷
朝代：明

东山有奇竹，其实大如斗。万苞仅一粒，华芳播九有。地幽凤不到，芳亦竟不朽。山翁窃一服，皓发变玄首。青皇赞其神，召使备职守。将权岂不雄，永愧穷独叟。
谩兴四首·其三
作者：黄衷
朝代：明

西山有幽鸟，鸣音异晨夕。夕鸣夏风凄，晨鸣冬曦赫。王母赏其音，畜彼瑶池侧。瑶池多慧禽，啁啾诧形色。王母欲羁之，孤飞旧山白。君看灵异姿，讵是樊笼物。
谩兴四首·其二
作者：黄衷
朝代：明

南山有芳茅，拔之必连茹。茹也欣所托，芳茅终不语。拔茅夫何为，无乃葺其宇。宇广茅叶短，竟不蔽风雨。茅兮任弃捐，茹亦委沟水。亭亭数尺松，青青雪霜里。
谩兴四首·其四
作者：黄衷
朝代：明

北山有雄兽，人立如长狄。日暮傍险行，熊兕皆辟易。酸风送怒号，正昼阴山黑。变怪作胡语，闻者尽悽恻。猛夫挟强弧，一发中心臆。脂血饫犬狸，长恶乃明的。
象樽
作者：黄衷
朝代：明

南夷良冶手，巧范象为觞。拟海由中洞，投醪任鼻香。青牺依古制，白兽借型光。倾盖邀鹦鹉，虚怀避凤凰。寒温兼委纳，清浊总？扬。惯见金钗坠，尝从锦瑟傍。
象樽
作者：黄衷
朝代：明
体裁：五言排律

南夷良冶手，巧范象为觞。拟海由中洞，投醪任鼻香。青牺依古制，白兽借型光。倾盖邀鹦鹉，虚怀避凤凰。寒温兼委纳，清浊总�扬。惯见金钗坠，尝从锦瑟傍。
豢鹤篇
作者：黄衷
朝代：明

豢鹤在囿，飞鹤在空。空鸣囿和本求类，云泥转睇无由从。毰毢踯躅若有恨，赤睛脩喙临长风。汝昔胡为触罗网，中宵警露扬清响。老马伏枥千里心，汝岂有志琼霄上。琼霄之上白玉京，六翮安得如云轻。卫轩龌龊不足恋，凤凰翔甸符休明。幸抛粒粟鸡群去，自是仙标信所征。
责足
作者：黄衷
朝代：明

百骸奉百司，而足荒厥职。苦疑海气沦，再恐瘴烟逼。中途辍脩程，期十不一即。朱门敢趑趄，委巷且偪侧。缅怀渊明舆，讵觊凿齿识。涪翁隐税监，姚相愁谮贼。斯贤苟弃捐，无亦汝作慝。况予顽顿姿，跬步如践棘。桧杖徒效能，终恨失汝力。家山节物天，怅望犹异域。医工汤液投，僮仆递按抑。何当复素履，庶肜慰衰息。
贱生石塘周子以诗为寿次韵奉答
作者：黄衷
朝代：明

早衰清世愧称贤，渔籍闲名浪得先。花隐山房分绿野，鹤临风浦梦青田。曾无酒数依金谷，祇有诗狂学玉川。看罢残棋惟袖手，贮君荣路策勋年。
贺坡山子冠
作者：黄衷
朝代：明

皎皎风前玉一枝，三加真见盛威仪。宾阶谁更当先辈，梓里吾惭托旧知。有子正符将大日，称翁仍是未衰时。从今只数欢华地，好挽南溟入寿卮。
贺闻山杨太卿得子用高吾得孙韵
作者：黄衷
朝代：明

何处威弧张晓日，龙山灵淑诞时邻。不妨日角惊人晚，已叶兰芽入梦频。定识三鳣堂上旧，竟传千卷业中真。高吾宅相年来足，须信王符有外亲。
赏菊和坡山二首
作者：黄衷
朝代：明

穗石仙城五岭南，诗情彷佛见湘潭。定排白日期高会，直卷黄河对剧谈。树里飞泉寒掩镜，屋边晴岫碧摇簪。何人笑认柴桑里，松菊毵毵古径三。浮生今逐日行南，便拟移家住菊潭。世事但逢曹相饮，风流当就阿戎谈。云霄末路成初服，道德私心愧盍簪。问我别来何所见，两狙相向泣朝三。
赏菊和坡山二首·其一
作者：黄衷
朝代：明

穗石仙城五岭南，诗情彷佛见湘潭。定排白日期高会，直卷黄河对剧谈。树里飞泉寒掩镜，屋边晴岫碧摇簪。何人笑认柴桑里，松菊毵毵古径三。
赏菊和坡山二首·其二
作者：黄衷
朝代：明

浮生今逐日行南，便拟移家住菊潭。世事但逢曹相饮，风流当就阿戎谈。云霄末路成初服，道德私心愧盍簪。问我别来何所见，两狙相向泣朝三。
赠乡翁
作者：黄衷
朝代：明

江上归来白发新，征衣犹自带缁尘。鹁鸪唤雨闲林晓，舴艋回风小岸春。榕叶阴中谈上国，槿花丛里过东邻。年来减却催科令，应是康衢一老人。
赠冯贰教
作者：黄衷
朝代：明

河桥行色满风湍，送远怀贤总未安。旧国几年淹赋客，公车今日召儒官。白蘋落照芳洲晚，锦树迎飙古渡寒。何处夜堂酣小宴，故人应念黑貂残。
赠壶山
作者：黄衷
朝代：明

迢迢陆海多才贤，大夫茂绩垂南滇。手中黄纸丽圣藻，玉龙三尺开夷天。贵山蛮落数十种，家家盗劫如春田。椎牛击鼓夜祭鬼，誓死不犯都匀边。大夫风力有如许，贵竹之人至今语。
赠小江黄宪副入闽便道省母
作者：黄衷
朝代：明

琴书千里一轻舠，岭海澄清仰豸袍。苍柏影摇南国远，绛榴花丽北堂高。履逢圯下机方秘，诗到涪中句转豪。榜上宗盟予负我，谩随耆旧拜旌旄。
赠施新斋
作者：黄衷
朝代：明

手上兵权弃若违，閒林休讶见人稀。世间尘网鸥盟在，天际樵歌鸟道微。白露满庭时读易，青松绕舍昼扃扉。山姿最是秋深好，可爱流云向晚归。
赠星士
作者：黄衷
朝代：明

每从神化识丹青，出口如泉珞琭经。可是坡翁当水运，岂无韩子值箕星。少微总应林泉逸，间气谁钟海岳灵。独掩衡门搔白首，愧君犹为到寒亭。
赠林小泉中丞开府畿内
作者：黄衷
朝代：明

才名雄自敬皇时，甸服真堪托保釐。七泽风雷随鼓角，三关云鸟动旌旗。莱公锁钥君何重，范老江湖我独衰。二十年前文酒地，塞鸿汀芷各天涯。
赠查穹窿方伯还吴
作者：黄衷
朝代：明

穹窿先生湖海姿，作屏暂假天南陲。十州猬牍一麾尽，多暇或见开枰时。兴深林壑倦经略，清梦但绕吴江湄。手中乞疏再三上，笑抛藩印如吹洟。束书出郭日当晓，佳色粲粲浮明眉。枫桥虎阜递新赏，青莼素鲙咸恩私。震泽瀰天九有通，至今鲁望茶烟红。古来高蹈必名德，黄花自悦柴桑翁。炎凉且置差池燕，碧落惯纵冥飞鸿。试酣宝带晴华后，肯记黄湾淡荡中。东山消却几两屐，洛波传道潜双龙。斯人兀傲云雷际，世间那识乌雌雄。平生我亦扁舟客，孤枕苍葭浩浩风。
赠栎坡少参兄赴江西省
作者：黄衷
朝代：明

炎宋愁胡日，中州王气消。贤人多隐避，华胄每迁侨。梅岭传新火，鸿洲叙旧佋。偶来观阀阅，谁敢托柯条。弱岁专英誉，清朝服大寮。葭心尝附玉，凤翼恰披鹩。听句银灯夜，鸣珂紫陌朝。风流疏鄙吝，简易识高标。冢宰亲题品，名公久见招。九迁真不忝，一面独当饶。帝念忧遗老，黎元待沃焦。乃知衔敕意，何止算缗愮。范老江湖切，王乔履迹遥。春容和客帐，夏首倚兰桡。促席虽光彩，分程恐寂寥。滕王高阁月，杨子大江潮。明日袍犹恋，深秋榻正枵。题诗谢缱绻，江雨直相撩。
赠梦山少参大贺赴阙
作者：黄衷
朝代：明

南国春方晏，王程景已长。忠函金鉴古，锦导板舆香。舜奏薰风永，尧尊御气芳。仙筹登凤纪，天乐拥龙骧。岭海名藩牧，文章旧夕郎。清秋歌湛露，随地足恩光。
赠汤鍊师
作者：黄衷
朝代：明

不因寒暑换行衣，百里山程顷刻归。遣日只调双鹤舞，问年惟记九龙飞。林中植杖为芳树，市上留辞寓道机。我欲从师何处所，白云长恐与心违。
赠王教授归隐
作者：黄衷
朝代：明

莫寻幽草赋无媒，曾播苏湖化雨来。尘外簪裾还逸客，眼前罗网有遗才。苍茫秋色孤舟发，婉转春光一径开。老我欲从渝水曲，柳花何处读书台。
赠甘泉翁二首
作者：黄衷
朝代：明

十年江国梦，一棹蠡湖秋。逗野裴堂绿，纡山谢宅幽。有怀知独咏，无事忆同游。休弄蒹葭月，蒲轮访乐丘。逊节捐留务，明心抗朴忠。望隆三立上，功自四时中。朝著归清议，邦人识素风。增江多间气，重见菊坡翁。
赠甘泉翁二首·其一
作者：黄衷
朝代：明

十年江国梦，一棹蠡湖秋。逗野裴堂绿，纡山谢宅幽。有怀知独咏，无事忆同游。休弄蒹葭月，蒲轮访乐丘。
赠甘泉翁二首·其二
作者：黄衷
朝代：明

逊节捐留务，明心抗朴忠。望隆三立上，功自四时中。朝著归清议，邦人识素风。增江多间气，重见菊坡翁。
赠胡方伯
作者：黄衷
朝代：明

鸿渐徵仪羽，龙飞纪甲辰。西曹抡法笔，东市少冤民。彭蠡冲襟静，匡庐爽气新。王风馀制作，卿月近精神。素业康侯裕，丛祠叔子伦。梅花迎按节，棠树怅移春。冬日诚堪负，冰壶讵可亲。八闽分控带，左辖盛弥纶。只儗开延阁，何须问要津。独惭王述老，奔走属车尘。
赠菊潭师
作者：黄衷
朝代：明

花落青林早闭关，禅心不独静时闲。虎溪去后无奇迹，一叶芦风左里还。
赠蔡可泉参政二首
作者：黄衷
朝代：明

桃李森门径，风花拥传轺。春杯珠浦水，晓鹢浙江潮。雄域分星野，亨衢切斗标。苏堤足棠茇，封植自渔樵。沾溉浑时雨，趋蹡必俊流。惠风披药渚，乡思入梅州。省俗阳回谷，谈经月映楼。东南财赋地，应拜富民侯。
赠蔡可泉参政二首·其一
作者：黄衷
朝代：明

桃李森门径，风花拥传轺。春杯珠浦水，晓鹢浙江潮。雄域分星野，亨衢切斗标。苏堤足棠茇，封植自渔樵。
赠蔡可泉参政二首·其二
作者：黄衷
朝代：明

沾溉浑时雨，趋蹡必俊流。惠风披药渚，乡思入梅州。省俗阳回谷，谈经月映楼。东南财赋地，应拜富民侯。
赠陈瑞山侍御
作者：黄衷
朝代：明

独立清台表，重临粤海滨。众瞻曾握斧，吏怖旧埋轮。秋净千山月，风驱万里尘。衣冠趋令望，笳鼓拥新春。悬豹宫车壮，栖鸾署禁亲。一函多事会，六察盛弥纶。共忆巡功大，应知谏气伸。衰迟妨祖帐，幸爱济时身。
赠顾全州二首
作者：黄衷
朝代：明

远道君于迈，幽期我所从。江平潮款款，烟黯树重重。宿寺分寒炬，扬帆背晓钟。三湘风日美，应不负奇踪。山水诗情在，乾坤道味深。谁堪今日别，君见古人心。到郡徵新化，因风忆嗣音。羽仪应自惜，上国有乔林。
赠顾全州二首·其一
作者：黄衷
朝代：明

远道君于迈，幽期我所从。江平潮款款，烟黯树重重。宿寺分寒炬，扬帆背晓钟。三湘风日美，应不负奇踪。
赠顾全州二首·其二
作者：黄衷
朝代：明

山水诗情在，乾坤道味深。谁堪今日别，君见古人心。到郡徵新化，因风忆嗣音。羽仪应自惜，上国有乔林。
赠黄才伯赴广西学宪
作者：黄衷
朝代：明

才似梗楠夐出林，丹葵还照日边心。新衔西臬唯清重，旧学南溟定浅深。海内文章遐迩化，画中山水短长吟。待君远业宗盟在，不但横腰早钑金。
赠龚沙溪赴湖广右辖
作者：黄衷
朝代：明

江干千骑踏新晴，珠浦悠悠见旆旌。卿月迥临三户市，雄风犹动五羊城。山连南楚乡音近，地切中台物论荣。共爱早传棠茇颂，汉庭循吏是家声。
越日沃泉追和旧作见贻次韵奉答兼简裕斋壁山二首
作者：黄衷
朝代：明

暂凭歌笑接堂堂，榕叶阴连大隐乡。九日登临堪蔗境，百年悲喜付优场。客分庆马杯深浅，僮竞风鸢线短长。欲借鲁戈挥落景，入城舆从莫教忙。高轩重枉过溪堂，小墅将题俟德乡。雪藕旋教翻雁浦，槟榔遥记趁龙场。当歌未羡金钿丽，改调应知铁笛长。逸兴此中元不浅，催花何处鼓声忙。
越日沃泉追和旧作见贻次韵奉答兼简裕斋壁山二首·其一
作者：黄衷
朝代：明

暂凭歌笑接堂堂，榕叶阴连大隐乡。九日登临堪蔗境，百年悲喜付优场。客分庆马杯深浅，僮竞风鸢线短长。欲借鲁戈挥落景，入城舆从莫教忙。
越日沃泉追和旧作见贻次韵奉答兼简裕斋壁山二首·其二
作者：黄衷
朝代：明

高轩重枉过溪堂，小墅将题俟德乡。雪藕旋教翻雁浦，槟榔遥记趁龙场。当歌未羡金钿丽，改调应知铁笛长。逸兴此中元不浅，催花何处鼓声忙。
软桥坡
作者：黄衷
朝代：明

万曲千盘始渡河，仆人云是软桥坡。芬林百卉浓将瘴，饮涧双猱狎且歌。听雨却思孤馆静，看山真幸此生多。天边亦有王阳道，雾栈云梯奈若何。
辛亥夏四月己卯与李璧山游桥山因览首丘璧翁有作次韵一首
作者：黄衷
朝代：明

车驱清晓露，磴蹑翠微天。绿野风何远，朱明火未然。高歌尘外客，纵博橘中仙。更拟乘秋兴，来分煮石烟。
辰州病中见慎轩辞报
作者：黄衷
朝代：明

故人新上乞休书，邸报遥传伏枕初。戎马已成芒部捷，勋阶仍就贵阳除。幽期定忆江心寺，小构容连水尾居。只恐岩廊虚左日，未应贤达向樵渔。
辰江晓渡
作者：黄衷
朝代：明

鸡鸣渡辰江，星月在江水。星摇月亦动，予楫敢不理。残梦未可续，木末绪风起。悠然入我怀，曼肤罢挥泚。升车陟云岑，夺眼明霞紫。何当炼以飧，永此劬瘁齿。
辰溪晚发二首
作者：黄衷
朝代：明

暂遣车徒逸，婆娑独树原。晨麾辞露磴，晚柁指风门。旱电幽岩白，游燐远溆昏。极知新月好，惜未上山樊。息鸟争枝定，孤舟避暑行。客忘竽瑟好，石弄鼓钟声。雷斧惭虚假，星枢望独明。浮生鲜扃钥，魑魅哂摅倾。
辰溪晚发二首·其一
作者：黄衷
朝代：明

暂遣车徒逸，婆娑独树原。晨麾辞露磴，晚柁指风门。旱电幽岩白，游燐远溆昏。极知新月好，惜未上山樊。
辰溪晚发二首·其二
作者：黄衷
朝代：明

息鸟争枝定，孤舟避暑行。客忘竽瑟好，石弄鼓钟声。雷斧惭虚假，星枢望独明。浮生鲜扃钥，魑魅哂摅倾。
辰阳七夕江中纳凉
作者：黄衷
朝代：明

微风披石壁，馀爽度棕林。搔首生秋兴，移舟泊水心。炎蒸将出伏，岑寂欲横参。若个红楼喜，天孙得幸临。
过刘维新冰石堂话旧
作者：黄衷
朝代：明

鸣鸟嘤嘤春可怜，渝州晚郭竹林烟。龙台径侧青峰寂，冰石堂高绛烛然。辉览向从千仞表，剧谈不啻五年前。袖中封事还匡济，好附长风到九天。
过友人山家次韵
作者：黄衷
朝代：明

溪斜径曲草堂开，竹上题诗记鼎来。小隐山前多逸迹，閒居赋后有遗才。白云远逗升仙石，紫气晴分拜汉台。坐向晚田贪野色，一声横笛隔烟回。
过象棋滩和合溪
作者：黄衷
朝代：明

潦涨秋江失旧涯，石穿枯柽见浮槎。林端禽语人烟寂，天上船来客路赊。未许新霜催碧杜，渐看明月映苍葭。烧痕晓遍青峰脚，报道山猺种晚畬。
迎春和俞四府
作者：黄衷
朝代：明

□□呈岁错时羞，戢戢芹芽胜玉钩。此日有花迎曙色，谁家无力控春愁。东郊鼓角青皇令，上国楼台綵树头。邑里总祈宽大诏，物华浓处是宸游。
述兴二首
作者：黄衷
朝代：明

癸卯夏四月，丁酉雷以飓。浮屠震八级，飞电市僧寓。覸彼蹶童膺，神书如艾炷。丹迹隐可辨，暸暸触神故。孱躯幸苟全，明灵果仁煦。午枕窹复惊，抚躬惕而惧。缅思含灵徒，淑慝难比数。戏弄孺子情，天且示谴怒。纵恶苟不惩，玄网肯虚措。予非甄别司，作诗告行路。彤霞肆瑶空，片绮照晨户。忆昔楚农谈，惟此兆恒雨。吾乡春夏交，澧沛日四五。楚粤风固悬，云物宜异数。腐儒屋数椽，丛莽似幽坞。芜田仅卒岁，水冷苗易窳。纵微路馑忧，岂不虞啸聚。楼橹遍海壖，少壮逞跋扈。杀人目不瞬，生理恃屠掳。脩明且为梗，况值阻饥苦。前占幸勿符，野老庶安堵。
述兴二首·其一
作者：黄衷
朝代：明

癸卯夏四月，丁酉雷以飓。浮屠震八级，飞电市僧寓。覸彼蹶童膺，神书如艾炷。丹迹隐可辨，暸暸触神故。孱躯幸苟全，明灵果仁煦。午枕窹复惊，抚躬惕而惧。缅思含灵徒，淑慝难比数。戏弄孺子情，天且示谴怒。纵恶苟不惩，玄网肯虚措。予非甄别司，作诗告行路。
述兴二首·其二
作者：黄衷
朝代：明

彤霞肆瑶空，片绮照晨户。忆昔楚农谈，惟此兆恒雨。吾乡春夏交，澧沛日四五。楚粤风固悬，云物宜异数。腐儒屋数椽，丛莽似幽坞。芜田仅卒岁，水冷苗易窳。纵微路馑忧，岂不虞啸聚。楼橹遍海壖，少壮逞跋扈。杀人目不瞬，生理恃屠掳。脩明且为梗，况值阻饥苦。前占幸勿符，野老庶安堵。
述怀和邓沃泉
作者：黄衷
朝代：明

曾携琴剑楚山栖，桃放仙源路已迷。赤壁梦中孤雁杳，黄陵行次一猿啼。怜才忍诵思玄赋，吊古空嗟荐福碑。岁晚几人同野兴，飞花风外舞鹍鸡。
述梦
作者：黄衷
朝代：明

通天名笔梦中将，径管铦锋再尺强。好挽南山符判断，肯驱风雨逐诗狂。临邛自要相如草，笠泽先虚鲁望床。消息未知谁识者，巫咸天上更茫茫。
追叙清溪翁
作者：黄衷
朝代：明

清溪之水清以深，飞湍千里赴云林。溪居逸老雪垂领，誓指素石明贞心。武惠仍闻涣中土，翁也古雅生乎今。济人不叙眼前德，耀世宁论头上簪。饥来饮向清溪水，乐处仍登溪上岑。浮云苍狗但变态，肯与鱼鸟争浮沉。忆昔翁未落世时，有问不语惟弹琴。鹿门老庞足冲寂，鬼谷夫子遗幽音。几年种树卜天运，苍槐千尺垂高阴。粤中屹屹御史府，利润恍如溪共临。岷山瓮口导江出，况复庆源无近浔。吾闻汇会更百派，浩浩九有流沄沄。
追和野亭八咏 其七 野篱
作者：黄衷
朝代：明

偶随春婉转，且爱柳萧疏。莫隔幽人道，宁妨大隐居。药阑天不限，花界蝶能逾。好种芭蕉树，年来看卷舒。
追和野亭八咏 其三 野堂
作者：黄衷
朝代：明

日出半扉启，山空四壁光。金縢馀训诰，缃帙是归藏。客至蛛丝报，春回燕垒荒。何人开绿野，异代即同芳。
追和野亭八咏 其三 野堂
作者：黄衷
朝代：明

日出半扉启，山空四壁光。金縢馀训诰，缃帙是归藏。客至蛛丝报，春回燕垒荒。何人开绿野，异代即同芳。高还山作客，虚是竹为邻。栋掠朝隮气，窗飞野马尘。背城迷旧社，望洛吊残春。阁老谁能见，空闻有凤麟。一壑人何去，孤琴只自横。桂丛岩更古，松老径初成。浴鸟红泉动，回龙紫雾生。澹姿看不足，谁见早归情。一派明河色，寒源静且涓。风回闻玉磬，月到晃银川。觱沸流何所，包蒙道固然。讵能甘似醴，惟有止如渊。偶随春婉转，且爱柳萧疏。莫隔幽人道，宁妨大隐居。药阑天不限，花界蝶能逾。好种芭蕉树，年来看卷舒。白木长镵柄，寒畦只自培。竹分泉脉到，花待土腴开。阅世寻蓂荚，吟诗入草莱。桔槔机事尽，愁杀鹤书来。起家长是御炉边，清鉴人窥学士泉。不见楼台先得地，已闻剑履罢朝天。四时道在成功后，二室图开引兴年。自昔关河无限事，午桥庄上有龙眠。人见骑驴出近郊，祇馀一亩待诛茅。鲁墟自后无□渡，阿閤从前有凤巢。满眼江河嗟世路，到门宾客□时交。文章老去犹经济，谁羡杨雄著解嘲。
追和野亭八咏 其五 野山
作者：黄衷
朝代：明

一壑人何去，孤琴只自横。桂丛岩更古，松老径初成。浴鸟红泉动，回龙紫雾生。澹姿看不足，谁见早归情。
追和野亭八咏 其八 野圃
作者：黄衷
朝代：明

白木长镵柄，寒畦只自培。竹分泉脉到，花待土腴开。阅世寻蓂荚，吟诗入草莱。桔槔机事尽，愁杀鹤书来。
追和野亭八咏 其六 野泉
作者：黄衷
朝代：明

一派明河色，寒源静且涓。风回闻玉磬，月到晃银川。觱沸流何所，包蒙道固然。讵能甘似醴，惟有止如渊。
追和野亭八咏 其四 野阁
作者：黄衷
朝代：明

高还山作客，虚是竹为邻。栋掠朝隮气，窗飞野马尘。背城迷旧社，望洛吊残春。阁老谁能见，空闻有凤麟。
追和野亭八咏 野亭二首 其一
作者：黄衷
朝代：明
体裁：七言律诗

起家长是御炉边，清鉴人窥学士泉。不见楼台先得地，已闻剑履罢朝天。四时道在成功后，二室图开引兴年。自昔关河无限事，午桥庄上有龙眠。
追和野亭八咏·其二
作者：黄衷
朝代：明

人见骑驴出近郊，祇馀一亩待诛茅。鲁墟自后无□渡，阿閤从前有凤巢。满眼江河嗟世路，到门宾客□时交。文章老去犹经济，谁羡杨雄著解嘲。
追悼篇
作者：黄衷
朝代：明

炎海于南维，泱漭瀰八裔。琼岛秘万灵，磅礡华夷际。异气钟西洲，天然灿明睿。千里神驹骧，赤霄鸾侣？。词锋敌四方，礼学魁两制。释褐趋辟雍，民曹仕初筮。宝矿晶必腾，玉彩廉不刿。老吏骇发铏，儒英缔深契。南归奉滫髓，再阅纪元岁。婆娑古榕阴，东山迹非翳。翻然箕踞轩，复绾省郎盭。文武宪外台，三沛薇垣惠。全齐距南楚，遥引金汤势。暂列留都卿，选望仍北隮。大疏总机宜，群公仰匡济。思循四序功，遂鼓五湖枻。虞罗少冥鸿，缨组有蝉蜕。江湖切素怀，山水时小憩。指峰讶中摧，吁嗟哲人逝。邦家怅典刑，道脉失根蒂。惟二丈夫子，晚喜仲也艺。忍读赠褧篇，一字迸一涕。缅想筠溪翁，德业鸣并世。社祀崇二贤，斯文讵论替。
追悼篇
作者：黄衷
朝代：明
体裁：古风

炎海于南维，泱漭瀰八裔。琼岛秘万灵，磅礡华夷际。异气钟西洲，天然灿明睿。千里神驹骧，赤霄鸾侣�。词锋敌四方，礼学魁两制。释褐趋辟雍，民曹仕初筮。宝矿晶必腾，玉彩廉不刿。老吏骇发铏，儒英缔深契。南归奉滫髓，再阅纪元岁。婆娑古榕阴，东山迹非翳。翻然箕踞轩，复绾省郎盭。文武宪外台，三沛薇垣惠。全齐距南楚，遥引金汤势。暂列留都卿，选望仍北隮。大疏总机宜，群公仰匡济。思循四序功，遂鼓五湖枻。虞罗少冥鸿，缨组有蝉蜕。江湖切素怀，山水时小憩。指峰讶中摧，吁嗟哲人逝。邦家怅典刑，道脉失根蒂。惟二丈夫子，晚喜仲也艺。忍读赠褧篇，一字迸一涕。缅想筠溪翁，德业鸣并世。社祀崇二贤，斯文讵论替。
追挽张都阃
作者：黄衷
朝代：明

虎头信有通侯骨，马革何曾壮士悲。邕管山河挥羽日，交州风雨死绥时。报恩宁顾万金宠，仗节惟馀孤剑知。疑冢椒浆今入土，祇应冥莫鉴孙慈。
送丁胄监
作者：黄衷
朝代：明

多才谁不带清光，君尚儒衣返旧乡。山水业成尘梦少，江湖道在客心长。诗声侯喜新鸣世，文体镏几后擅场。别思经秋更摇落，蒹葭凉露晓苍苍。
送丁近斋赴阙
作者：黄衷
朝代：明

先生逸迹遍南服，先生逸气横梧竹。来处春衫翔鸾高，去日鹇花照围玉。一家儒术百家宗，洪音纤响悬如钟。平生梦寐讵可即，石鼓冈前恰再逢。盘薄冲襟百粤山，方壶古水临清颜。秀词巨轴石鼎后，钟王笔势参差间。檄书缗算下诸州，谁言司计非雄猷。饩戎丰缩关数运，轺旌载许东南忧。王事程期五月尾，潮风尚驾龙舟水。荔子疏筵玛瑙光，莺声未尽骊歌起。□□□起天一方，武夷控引栖霞苍。君行无乃晋陵道，北望风蒲何渺茫。
送京尹胡竹亭
作者：黄衷
朝代：明

烟霄浩渺见堂堂，三十年前遂显扬。清白自多胡质业，风流先化子陵乡。骥辞粤徼看前步，雁度衡峰厌后行。草木润辉天子召，琴书轻捷舍人装。山河历历包幽蓟，器略沉沉掩赵张。三辅权兼藩臬重，百城命在股肱良。狐封弹压收雄狡，驴背敲推恕小狂。化理由来逢日泰，沙堤此去切云长。疏筵倚柳春犹浅，禁藉闻鸡夜未央。欲借晴潮三月信，好将兰楫过鄱阳。
送何继善出守湖州分韵得渭字
作者：黄衷
朝代：明

何君湖海豪，风格素简贵。时名动京国，万乘亲赏味。阅世嗟瑕瑜，虚心洞泾渭。初持大行节，再典司农饩。竹符作诸侯，花封趋县尉。出都日次鹑，至郡斗建未。三勤民劝劳，五教俗移气。夹溪拣芽人，比屋浴蚕媦。□见□鞭蒲，坐使歌蔽芾。伟哉财赋邦，得君天子慰。
送侯三峰宪长赴贵州左辖次梦山兵宪韵
作者：黄衷
朝代：明

才名来省署，江汉共汤汤。棠荫池阳茇，兵分赣上行。粤乡风自正，蜀道颂宁忘。引旆星阶直，乘轺轸野长。百蛮归煦煦，千骑拥堂堂。英略齐方叔，清芬挹沈郎。通衔藩左辖，举武殿东廊。贵竹连襄岘，流芳与继羊。
送公彦春试
作者：黄衷
朝代：明

大观桥上指京华，万里扬舲未觉赊。风雨有时随笔阵，江湖多景属诗家。治安共许才人抱，温饱无劳稚子誇。驿使莫稽三月信，白头吟望海天涯。
送关给舍赴召
作者：黄衷
朝代：明

滇池三月瘴烟轻，手上归环万里情。与世不妨文作业，复官仍得谏为名。南烹韩愈初宜味，西赋安仁旧纪行。前席倘询幽远俗，一篇王会几时成。
送刘丹厓中丞巡抚贵竹
作者：黄衷
朝代：明

千里金汤楚蜀资，百蛮君长拜前麾。殷王自振三年旅，汉将无劳五月师。经略从容樽俎上，等威凝峻纪纲司。粤人祇护甘棠树，款得阳和遍海涯。
送刘伯儒总宪广东
作者：黄衷
朝代：明

湘汉真看意气多，别怀其奈杪秋何。京华公望牂牁起，海曲春光滟滪过。共喜邦人依斗岳，未嗟吾道付江河。柏台栖凤知无日，自有淩霄玉树柯。
送刘执斋刑侍
作者：黄衷
朝代：明

道气看弥重，高怀幸再宣。曲江馀契阔，闽海旧周旋。抚事追先美，登楼问昔年。仙乡滩十八，魏阙路三千。出入台端望，平反宪贰权。节旄春色净，鹢势汉波沿。山水分题在，箕裘统类传。才堪君位正，地愧我居偏。岁月髭双改，风云梦独悬。最难垂老别，徒有酒如泉。
送叶贰府报政
作者：黄衷
朝代：明

东方千骑引征轺，澹澹晴风郭外桥。吏道一时监郡最，乡心三月过家遥。莺花入传催通籍，书剑同舟懒候潮。凉影午亭移榻处，可堪清论少端寮。
送吴少参入闽
作者：黄衷
朝代：明

沙合桥边拥使车，吏民真见喜何如。省郎文藻无双选，世史循良第一书。榕叶阴浓乡思杳，薇花光动月明初。海波近逐鲸鲵起，幸借长筹为殄除。
送吴少岩报政二首
作者：黄衷
朝代：明

梧竹孤标墨绶垂，出机真觉锦离离。河阳满院花如许，不及东安雨一犁。几载思乡却暂归，白头相对更依依。江边正拟扶筇别，万里清秋见鹗飞。
送吴少岩报政二首·其一
作者：黄衷
朝代：明

梧竹孤标墨绶垂，出机真觉锦离离。河阳满院花如许，不及东安雨一犁。
送吴少岩报政二首·其二
作者：黄衷
朝代：明

几载思乡却暂归，白头相对更依依。江边正拟扶筇别，万里清秋见鹗飞。
送咸宁仇总戎赴阙
作者：黄衷
朝代：明

蚤岁腾骞万里封，手提金印远临戎。雅歌日对宾前暇，横槊时誇马上雄。南国貔貅馀旧德，西山草木足元功。四郊为报休飞羽，颇牧于今在禁中。
送张太仆报绩
作者：黄衷
朝代：明

石桥行色属车分，晓入明光奏上勋。柱下直言传旧疏，卷中小雅变时文。爱才每辍周南食，考牧常空冀北群。瘦骨未应愁伏枥，愿将千里试浮云。
送张宪副归吴兴和姚东桥
作者：黄衷
朝代：明

南乡飞雾似轻埃，舟带残潮款款开。松菊对临犹浩气，乾坤沦掷是雄材。山中卦影初逢遁，市上仙风旧姓回。一曲洞庭三万顷，白鸥波里几人来。
送戴醉菊都司谢政归燕
作者：黄衷
朝代：明

来时建节鬻琴归，谁悟将军远世机。百粤边声清梦隔，三湘秋水故人稀。樽前狎鸟新情致，服上蟠螭旧等威。黄菊落英如可拾，颓龄相济莫相违。
送方鉴湖入觐
作者：黄衷
朝代：明

天际千峰紫映楼，渐鸿逵上思悠悠。文章旧驾中书省，琴剑遥登上计舟。杨叶暗分岐路晓，薇花光泛邃堂秋。孤怀不寐看晴野，认得三台过蓟州。
送曹本忠出守临江
作者：黄衷
朝代：明

何幸际明扬，英年绾郡章。人誇神女赋，自扫盖公堂。列骑摇新幰，蟠鹇换旧裳。山河分职贡，羔雁接班行。白璧知无玷，朱弦待改张。控强方剪韭，理剧类鞭羊。倚剑吴天碧，吹铙楚水长。春风翻弱絮，无奈御离觞。
送李文舆太守赴宜春
作者：黄衷
朝代：明

一庭迟日足承欢，列羽花边带笑看。循牧再逢韩吏部，词名谁后郑都官。松衫尽绕青山郭，粳稻平摇碧濑滩。盛世岂无高盖宠，最书应在御屏端。
送李白夫赴南户部
作者：黄衷
朝代：明

曾于湘水泛秋澄，为爱风流识李膺。云际棠阴披剑阁，雨馀山色见钟陵。宦情南国今如许，清论东曹素可凭。最是仙缘消不尽，春明天阙兴堪乘。
送杨内斋佥司谢政归越
作者：黄衷
朝代：明

马首看花旧丙辰，黄埃端愧隔清尘。生涯老去凫鸥在，初服归来杜若新。呼吸午窗依姹女，歌游晴谷答幽人。镜湖一曲春深浅，思杀风流贺季真。
送杨奉常
作者：黄衷
朝代：明

玄文奇字动时英，合继平章海内名。吏部权衡考功氏，容台礼乐奉常卿。蒹葭渺渺秋风传，榕叶阴阴昼锦城。喜近北堂谖草色，黄金小带膝边横。
送梅惠州
作者：黄衷
朝代：明

都官文藻信犹龙，道是云仍复亢宗。捧檄晚来还对署，把麾南去却邻封。雾中烟火黄湾路，梦里莺花白下踪。五马本荣忧转切，岐亭惟有思重重。
送梦山少参分司岭东四首
作者：黄衷
朝代：明

两岸烟花映舵楼，循州潮信接梅州。东人无限欢娱地，石埭山前宝月秋。韶薰夏日各机权，花署熊轩谩独贤。大手莫辞挥霹雳，鳄鱼元不在重渊。海上罗浮擅洞天，奇峰个个尽栖玄。乘轺济胜嗟能事，好寄琼琚四百篇。千霜乔木护韩祠，丽泽东坡足世师。几点残脂光近志，总交山海领遐思。
送梦山少参分司岭东四首·其一
作者：黄衷
朝代：明

两岸烟花映舵楼，循州潮信接梅州。东人无限欢娱地，石埭山前宝月秋。
送梦山少参分司岭东四首·其三
作者：黄衷
朝代：明

海上罗浮擅洞天，奇峰个个尽栖玄。乘轺济胜嗟能事，好寄琼琚四百篇。
送梦山少参分司岭东四首·其二
作者：黄衷
朝代：明

韶薰夏日各机权，花署熊轩谩独贤。大手莫辞挥霹雳，鳄鱼元不在重渊。
送梦山少参分司岭东四首·其四
作者：黄衷
朝代：明

千霜乔木护韩祠，丽泽东坡足世师。几点残脂光近志，总交山海领遐思。
送樗亭弟赴阙二首并序
作者：黄衷
朝代：明

潮头晓引相风旗，鹢首遥当北极移。岁杪可堪垂老别，春明应报入官期。尘中物色谁相借，海上家声论久私。逸气自从多病减，独难裁损是遐思。十载南山变雾章，马家空羡白眉良。融风是处催花萼，寒树明朝隔雁行。咫尺即看天路远，涓埃总荷圣恩光。关河无限英贤事，岂尽高车耀故乡。
送樗亭弟赴阙二首并序·其一
作者：黄衷
朝代：明

潮头晓引相风旗，鹢首遥当北极移。岁杪可堪垂老别，春明应报入官期。尘中物色谁相借，海上家声论久私。逸气自从多病减，独难裁损是遐思。
送樗亭弟赴阙二首并序·其二
作者：黄衷
朝代：明

十载南山变雾章，马家空羡白眉良。融风是处催花萼，寒树明朝隔雁行。咫尺即看天路远，涓埃总荷圣恩光。关河无限英贤事，岂尽高车耀故乡。
送江侍御
作者：黄衷
朝代：明

未厌西南作远行，游龙春峤傍花明。碧鸡关外先秋约，黄鹤楼前今雨情。两省官评还藻鉴，三司事会尽戎兵。礼庭喜气年来别，雁塔增题一代名。
送汪南宁
作者：黄衷
朝代：明

遐方选牧必贤豪，慰远宁辞五马劳。何用黄金为土产，从来红腐是民膏。滩声转急龙州近，山势遥攒象郡高。风雨未迷君去路，客心空自绕旌旄。
送王宪副入贺
作者：黄衷
朝代：明

广陌晴高不动尘，邮旗东郭引征轮。两行秦树风声在，万里滇山物色新。禹玉殿头承涣泽，尧樽天上献长春。江花欲语江乡近，深坐无妨敬里人。
送王户书南征
作者：黄衷
朝代：明

保釐持轴素称任，暂见专征命节临。国赖兼才全重势，虏观长技折强心。态旂队罢皆成列，犀甲围闲总若林。张说莫誇和九姓，明公威德胜淮阴。
送白斋归隐
作者：黄衷
朝代：明

隐君卜隐何山深，四明刺天青竹林。尊边纵客问同异，世上无人争古今。日高未栉先开径，桃郎惯识平生性。入手莼丝紫雾轻，不须更把长镵柄。白首知君愿不违，苧衣如雪天风吹。镜湖一曲太有限，柔纶千丈东溟垂。闭关长在衡门里，休观邸报通朝市。黄石毋要圯下桥，赤松尔待云端寺。进衔才带紫薇台，花欲飘零烂熳开。腰章不称笋皮笠，误领当时一鹤来。陶令孤高五株柳，送君不及空挥手。十月樵风未可期，予舟欲向扶胥口。
送石亭殿讲
作者：黄衷
朝代：明

十载惊为别，孤标忽暂攀。恩华射赤壁，风槩被青山。语旧频沾臆，聆新几解颜。翰摇奎宿动，舟倚法星还。江转龙飞甸，春明虎踞关。仙葩仍月窟，伸骏必天闲。谩纪经过地，高联侍从班。私心长儗□，公服近栖鹇。文藻惭吾老，繁芜待子删。后期殊未定，浩兴满黄湾。
送翁梦山大佥还治所
作者：黄衷
朝代：明

委巷春先淡，衡门午未开。我缘多病卧，君以所闻来。凤德灵阳耀，珠光合浦回。清文祛俗韵，英抱济时才。望海心弥泰，观风化已该。交人安远堠，池盗怖轰雷。书带青萦砌，诗筒碧映台。狂谈知不厌，佳气满蒿莱。
送萧兵宪还万安
作者：黄衷
朝代：明

铁肝旧建台中议，豸角还清诏外疆。湖海宦情惟晚节，河桥行色有新霜。轻纶弄艇凫鸥狎，浊酒持螯橘柚香。高隐从前多古思，五云东下见柴桑。
送远吟
作者：黄衷
朝代：明

良晤燕台上，悲歌易水头。南樯随鸟渡，北马剧龙游。妙妓金貂袖，担夫黑羜裘。风埃侵客鬓，月色带边愁。折柳须新绿，行杯此暂休。閒时过画肆，弘景有图牛。
送邃庵公赴陕西用原韵二首·其一
作者：黄衷
朝代：明

王道如弦宦海遥，英年矫矫即登朝。诗城兔颖当春健，史案兰膏照夜烧。学彻古今三策浅，力回骚雅百家消。上公问义金貂候，中座生风玉麈摇。秦地河山饶胜迹，陆庄桃李荫长条。青阳尚带霜威冷，行色先含淑气调。国势可凭人望重，天工有托主忧销。三千騋牝风堪咏，百二雄图业已彫。居易何才承顾奖，之罘无分负韩招。旬宣多暇劳咨访，壮士从来伏钓樵。
送邃庵公赴陕西用原韵二首·其二
作者：黄衷
朝代：明

咸阳隩区何遥遥，旧称天府群雄朝。重关百崄为敌守，沃野千里缘耕烧。横桥南渡银汉渺，高屋上建瓴水消。河流呼吸撼地轴，岳撑峍屼干招摇。东制连衡一百万，西来约法唯三条。吴贤曾叹国风美，赵伯亲承锦瑟调。钟山王气不可厌，十二金人同日销。遂令昭德蓄威地，一价夜到如摧彫。明公出镇复考牧，权因望重元非招。坐知春草长城窟，不见胡儿猎与樵。
送邵佥司
作者：黄衷
朝代：明

短亭行色一囊琴，传食仍挥卖马金。芳思便应轻万里，梅花满路打乖吟。
送郑立之少参闽藩
作者：黄衷
朝代：明

三山南去入烟霞，傍马春光岂觉赊。黄鸟声中饶别思，鹧鸪词后艳才华。六曹选望须参省，十载怀亲恰过家。谁遣疏慵继芳躅，祇应惭愧夏官衙。
送陈宪副入觐
作者：黄衷
朝代：明

晴鹊迎初日，旌斿照野雄。宦情滇海曲，乡思浙江东。上计宜新化，升明仰至公。悬知骑马路，强半五云中。
送陈少参入贺
作者：黄衷
朝代：明

斋中高榻曾谁下，郭外征辕许暂攀。嵩岳天声欢北极，戎州家庆对南山。笑看行李清风际，苦忆心期皎月间。春事正深诗转丽，邮筒能为度孱颜。
送除芝南少参入贺
作者：黄衷
朝代：明

有时山海见麟游，恰兆人龙起越州。一道霜严持斧使，列城风动富民侯。声歌肯后齐天祝，酺宴仍先玩月秋。抱病送君成远梦，谩随呼舞殿东头。
送陶少参入贺
作者：黄衷
朝代：明

黔中四月犹佳丽，满路莺花傍马鞭。睿圣可歌惟万寿，升平同际自元年。老成久副三曹望，缱绻能消几树烟。唐镜耿光谁继事，孤臣心切紫云边。
送顾开封谪全州次刘西安韵二首
作者：黄衷
朝代：明

湘流清浅晓飔平，舟发东方尚未明。万里若为伤此别，几人能不负平生。江湖白鸟愁君处，风雨青山逐客情。惟有汩罗传赋咏，遐荒犹得儗贤声。路与潮阳去几何，过家踪迹故婆娑。江亭红雨春姿澹，烟郭青枫秋兴多。改服止应收物论，投荒仍得带恩波。中原岂不须才俊，环赐将从五岭过。
送顾开封谪全州次刘西安韵二首·其一
作者：黄衷
朝代：明

湘流清浅晓飔平，舟发东方尚未明。万里若为伤此别，几人能不负平生。江湖白鸟愁君处，风雨青山逐客情。惟有汩罗传赋咏，遐荒犹得儗贤声。
送顾开封谪全州次刘西安韵二首·其二
作者：黄衷
朝代：明

路与潮阳去几何，过家踪迹故婆娑。江亭红雨春姿澹，烟郭青枫秋兴多。改服止应收物论，投荒仍得带恩波。中原岂不须才俊，环赐将从五岭过。
遇仙桥和南坦淩溪
作者：黄衷
朝代：明

溟溟春雾午山迷，野雉低飞柳浪西。尘网密时仙亦远，石桥疑杀武陵溪。
遣怀和丫山二首
作者：黄衷
朝代：明

慵至时抛卷，兀然还返观。将腾踏雪杖，先挂切云冠。鹤径嗟何渺，鸥波讶许宽。野人浑野性，无处动悲欢。曾泛黄湾艇，东南亦巨观。谁还工鼓瑟，那复庆弹冠。兴薄孤烟迥，谈狂六合宽。自来幽适地，鱼鸟尽交欢。
遣怀和丫山二首·其一
作者：黄衷
朝代：明

慵至时抛卷，兀然还返观。将腾踏雪杖，先挂切云冠。鹤径嗟何渺，鸥波讶许宽。野人浑野性，无处动悲欢。
遣怀和丫山二首·其二
作者：黄衷
朝代：明

曾泛黄湾艇，东南亦巨观。谁还工鼓瑟，那复庆弹冠。兴薄孤烟迥，谈狂六合宽。自来幽适地，鱼鸟尽交欢。
遣疏
作者：黄衷
朝代：明

囊琴谁遣别沧洲，何限缁尘阅素秋。药裹不灵嫌遁尾，道书无诀了藏头。山情或幸天心鉴，樗散宁希国论收。钓石黄湾明月里，未烦重买五湖舟。
遣闷和合溪次拒霜韵
作者：黄衷
朝代：明

黯黯江天唱竹枝，娟娟秋水正愁离。烛花小馆长吟夜，雁阵高云薄暮时。石蕨香霏收玉屑，溪鱼竿重挽风丝。身惭紫绂西藩后，兴在黄湾青岸湄。
邓侍御文瑞以诗见投次韵奉答
作者：黄衷
朝代：明

端如沃暑挽寒泉，手把清篇揖惠连。身际六龙催转日，气逾孤隼快横天。狼潜野寨无宵警，吏戢山家有晏眠。一自楚台相语后，矩洲谁数读书年。
邓侍御洞庭金鲤图歌
作者：黄衷
朝代：明

洞庭之潴八百里，摇星簸日无时已。蛟妖蜃怪族各殊，琐碎讵敢窥神鲤。曲陵屃屃巨背高，大帜炜炜朱鬐骚。金鳞六六足百劫，珍目两两横波涛。负舟一听轩辕乐，再驾湘妃返南国。还从汨水葬灵均，自是悠然无底壑。此物神奇亦相世，得符麟凤称嘉瑞。楼船绣斧撼天来，瞥见乃在春湖澨。丹青鱍鱍光芒动，画工那许知神用。满堂宾客但咄嗟，衰予感旧堪长恸。伊昔毅皇岁丁卯，秋旦拿舟发江表。正书玄龙矫矫飞，壮观自诧平生少。光阴流转如振埃，谛视赤鲤□龙材。龙材龙材，慎尔变化谁能猜，江南无处无风雷。
邕管立春日江行阻风
作者：黄衷
朝代：明

雄风似倚东皇势，吹我船头欲倒回。大地渐敷江上草，浮云都付掌中杯。明堂当御青阳左，旧业仍荒白涧隈。自古兹辰颁恤政，遐方吾愧佐时才。
邹贞妇词
作者：黄衷
朝代：明

柏舟泛泛即平生，破镜犹含古月晶。糜椀丰年仍菜色，绩灯寒夜且虫声。穷愁不折乾坤气，慈节终悬岭海名。谁道丈夫持世教，白头曾见五朝卿。
邹贞妇词
作者：黄衷
朝代：明
体裁：七言律诗

柏舟泛泛即平生，破镜犹含古月晶。糜碗丰年仍菜色，绩灯寒夜且虫声。穷愁不折乾坤气，慈节终悬岭海名。谁道丈夫持世教，白头曾见五朝卿。
郊园晚瞩怀天游坡山二首
作者：黄衷
朝代：明

平野牛羊认舍回，池光仍似练湖开。身轻稍纵知鱼乐，思逸时从斗鸭来。雀舌泛泉闲昼茗，蜂须缀雨小春梅。翻嫌遁迹无深处，举目犹堪见粤台。杖藜方帽小低回，兴在看云晚閤开。篱下自要黄菊笑，眼前无复白衣来。独怜野性同皇橘，尚忆江天对蜡梅。却望德星何聚所，持觞曾许一登台。
郊园晚瞩怀天游坡山二首·其一
作者：黄衷
朝代：明

平野牛羊认舍回，池光仍似练湖开。身轻稍纵知鱼乐，思逸时从斗鸭来。雀舌泛泉闲昼茗，蜂须缀雨小春梅。翻嫌遁迹无深处，举目犹堪见粤台。
郊园晚瞩怀天游坡山二首·其二
作者：黄衷
朝代：明

杖藜方帽小低回，兴在看云晚閤开。篱下自要黄菊笑，眼前无复白衣来。独怜野性同皇橘，尚忆江天对蜡梅。却望德星何聚所，持觞曾许一登台。
郊居寄邓曾二有道二首
作者：黄衷
朝代：明

漠漠玄云结午阴，江樊犹绽兔葵心。迎潮白鹭翩翩舞，选树黄鹂款款音。市上方袍闻施药，门前稚子报携琴。纶巾不着从萧散，独抱离骚学楚吟。几从尘外混神翁，洛社衣冠浪自同。杖策雅堪垂竹帛，咏歌谁共溯雩风。清吟肯惜筠筒满，纵饮宁辞玉斝空。委巷十年虚伏枕，未应无路请屯蒙。
郊居寄邓曾二有道二首·其一
作者：黄衷
朝代：明

漠漠玄云结午阴，江樊犹绽兔葵心。迎潮白鹭翩翩舞，选树黄鹂款款音。市上方袍闻施药，门前稚子报携琴。纶巾不着从萧散，独抱离骚学楚吟。
郊居寄邓曾二有道二首·其二
作者：黄衷
朝代：明

几从尘外混神翁，洛社衣冠浪自同。杖策雅堪垂竹帛，咏歌谁共溯雩风。清吟肯惜筠筒满，纵饮宁辞玉斝空。委巷十年虚伏枕，未应无路请屯蒙。
郡中复索和二首
作者：黄衷
朝代：明

百雉遥遥海上城，万艘飞渡信神兵。涛声总挟风威壮，杀气先占月晕生。三令军牙多算在，群山蛮落一时清。淩烟今日还图画，笑认南征节镇名。南纪晨衙拥百城，东山安石旧能兵。唐功黄峒迂裴使，汉议朱崖陋贾生。蔀屋已无遗虎患，沧溟应为见龙清。雅歌一曲油幢暇，横槊何人浪得名。
郡中复索和二首·其一
作者：黄衷
朝代：明

百雉遥遥海上城，万艘飞渡信神兵。涛声总挟风威壮，杀气先占月晕生。三令军牙多算在，群山蛮落一时清。淩烟今日还图画，笑认南征节镇名。
郡中复索和二首·其二
作者：黄衷
朝代：明

南纪晨衙拥百城，东山安石旧能兵。唐功黄峒迂裴使，汉议朱崖陋贾生。蔀屋已无遗虎患，沧溟应为见龙清。雅歌一曲油幢暇，横槊何人浪得名。
郢中和坡山元日之赠
作者：黄衷
朝代：明

玑衡昨夜纪星回，椒颂今朝掌上杯。立马江峰无雁过，寄梅山驿有人来。谩占蜡炬闻佳语，欲倩春风拂素埃。衰鬓剧知孤节钺，郢中犹遣一帆开。
酴醾始开俄有窃取者因小咏
作者：黄衷
朝代：明

未恨亏红蔟，情知妒艳妆。拂烟条已委，含雾蒂犹香。莺怨春风薄，蜂嗔俗客狂。祇堪同把玩，可忍重迷藏。入酒芳应减，裁诗调自扬。秾华心思尽，散发对筼筜。
醉菊
作者：黄衷
朝代：明

莫儗陶家别种看，种花谁信对花难。东篱衣屦忘吾坐，西陆头颅并日餐。沆瀣天高疑梦到，芙蓉霜重逼神寒。独怜栩栩金张子，谩倚春风为牡丹。
采葛谣辰阳道中作
作者：黄衷
朝代：明

采葛荒山中，泥深葛根短。茅茨四子母，我腹讵得满。罢丞摄令印，窥我肉可脔。似闻府公慈，欲诉宁尽款。采葛采葛春不雨，去年不雨食葛苦。食葛苦，命敢辞，只怕丞来葛了时。
重阳后太府北楼赏菊观罩鱼
作者：黄衷
朝代：明

江城初霁重阳雨，暇日同登节镇楼。黄菊有情还照眼，茱萸无分最惊秋。渔人竞下横池网，客子真怀钓湘舟。优剧不妨供小坐，世情方汝更悠悠。
野意四首
作者：黄衷
朝代：明

乌鸦引子随初旭，赤练飞花近晚春。自分不如田野叟，浊醪长有俗相亲。踏青游子尘随马，垂白山农泪送春。时雨不来秧节老，邻庄稀见旧年人。孤村亭午起炊烟，龙眼花繁似去年。蒿雀定应知我浅，惊飞时落涧西田。细竹缭垣问隐居，水荒休叹食无鱼。已分月令青榆火，合请溪翁紫甲蔬。
野意四首·其一
作者：黄衷
朝代：明

乌鸦引子随初旭，赤练飞花近晚春。自分不如田野叟，浊醪长有俗相亲。
野意四首·其三
作者：黄衷
朝代：明
体裁：诗

孤村亭午起炊烟，龙眼花繁似去年。蒿雀定应知我浅，惊飞时落涧西田。
野意四首·其二
作者：黄衷
朝代：明

踏青游子尘随马，垂白山农泪送春。时雨不来秧节老，邻庄稀见旧年人。
野意四首·其四
作者：黄衷
朝代：明

细竹缭垣问隐居，水荒休叹食无鱼。已分月令青榆火，合请溪翁紫甲蔬。
野田黄雀行
作者：黄衷
朝代：明

丹鸾应瑞图，翱翔必明世。玄鹤骖上仙，近阅动千岁。不见田间雀，微翎匪鲜华。一步恣一啄，蓬蒿足为家。君子有远操，洞幽察其微。鸾衰怅鹤老，嗟嗟黄雀肥。
金匙银箸滩
作者：黄衷
朝代：明

初过金匙神不寒，再过银箸正长叹。我没金匙银箸意，鹧鸪声里路漫漫。
金马关别青厓
作者：黄衷
朝代：明

晴和风日正酣春，柳色那堪送远频。道古不辞青眼别，路岐谁遣白头新。昨宵良晤曾占梦，同省高怀类饮醇。旧里莫寻鱼鸟约，升平难负致君身。
钓者
作者：黄衷
朝代：明

烟雨凄凄着一蓑，此乡安得有詹何。丝纶自系浮沉重，罗网终关得失多。古石芦中空岁月，扁舟湖里足风波。夜归沙市村醪白，背卧晴天独放歌。
锡山张元之初为闽运长缘簿书诖误近一到闽予方有剑川之役元之晨命僮奴手缄云以四果饷发之乃荔枝杨梅枇杷樱桃歌也戏和答之荔枝
作者：黄衷
朝代：明

灵根只种神仙国，误落飞邮溷灵液。南山紫雾澹方晴，百匝高阴觑新色。铁桥道人一亩宫，珊瑚十丈鸡冠红。鹾台小树味亦浅，可惜不比南山中。
镇海楼歌
作者：黄衷
朝代：明

江南江北多高楼，鹳雀黄鹤专名州。兹楼自古壮南服，五层檐栋中天浮。祝融忌忲火龙走，一夜炎风化乌有。满城冠盖晤吁嗟，攀陟无由空引首。封疆大夫济胜才，粪除煨烬繁芜开。星流州檄集精艺，规模视昔加宏恢。材徵铁力西藩下，牖布铜铺东日射。直从碧落敞飞甍，肯谓苍生思广厦。诸公多暇亦登临，妙竹哀丝破水云。舞蛟腾蜃赴高会，乌艚白舰随蛮琛。层层面面阴晴别，万象低昂夐参列。请梯绝顶望神州，极北关河是天阙。初名镇海我则疑，长城锁钥策勋谁。貔貅万灶岂不振，安用底物高嵾嵯。岳阳忆昨聊孤赏，楚尾吴头归指掌。凭虚朗诵范公碑，七泽君山竞森爽。
閒居杂兴和丁选部四首
作者：黄衷
朝代：明

野柽鸣飙秋满庭，䫿颾不似故园听。尘埃是处苍鹰击，气色谁家瑞鹊灵。心验五穷知匪席，口经三噤信如瓶。欲携白木长镵去，自斸松根千岁苓。晨麾阁吏散公庭，缓步微吟与鹤听。儗托风云期道泰，耻将虫鼠试丹灵。有功归赵仍完璧，何意誇秦类建瓶。今日膏肓维一息，神医谁为减狶苓。城上乌号彻夜庭，遥星断角带愁听。风霜犯骨髭先改，山水违心卜未灵。书爱守玄还覆瓿，贫怜炊玉有悬瓶。美芹自昔閒人事，谁向王羞进茹苓。衙冂尽日闭闲庭，坐对谈天力倦听。七步谩誇逢洛女，数峰终解咏湘灵。慵须报客方脩刺，智不如人可挈瓶。小苑春来成晚计，却移红槿种参苓。
閒居杂兴和丁选部四首·其一
作者：黄衷
朝代：明

野柽鸣飙秋满庭，䫿颾不似故园听。尘埃是处苍鹰击，气色谁家瑞鹊灵。心验五穷知匪席，口经三噤信如瓶。欲携白木长镵去，自斸松根千岁苓。
閒居杂兴和丁选部四首·其三
作者：黄衷
朝代：明

城上乌号彻夜庭，遥星断角带愁听。风霜犯骨髭先改，山水违心卜未灵。书爱守玄还覆瓿，贫怜炊玉有悬瓶。美芹自昔閒人事，谁向王羞进茹苓。
閒居杂兴和丁选部四首·其二
作者：黄衷
朝代：明

晨麾阁吏散公庭，缓步微吟与鹤听。儗托风云期道泰，耻将虫鼠试丹灵。有功归赵仍完璧，何意誇秦类建瓶。今日膏肓维一息，神医谁为减狶苓。
閒居杂兴和丁选部四首·其四
作者：黄衷
朝代：明

衙冂尽日闭闲庭，坐对谈天力倦听。七步谩誇逢洛女，数峰终解咏湘灵。慵须报客方脩刺，智不如人可挈瓶。小苑春来成晚计，却移红槿种参苓。
门有车马客行
作者：黄衷
朝代：明

结发游京洛，契谊文武资。高谈酌谟典，语次贯握奇。道希裨世主，功希垂鼎彝。中岁抱沈癖，言归守茅茨。茅茨鸡斗争，俄报异客徕。传呼震林薄，夹道罗旌旗。彤幨隐华毂，襟藻盘文螭。升堂肃宾礼，光辉威凤姿。问客从何来，早晚发京师。问今乃何适，诏殿西南夷。推贤共踊跃，追旧同嗟嘻。呼儿具小酌，苦以忽忽辞。慕乐不能款，内愧蒸须眉。再拜出门阈，执袂且依依。殷勤复致语，念此晨星稀。终期保令德，缄报勿相违。
闻报有述
作者：黄衷
朝代：明

由来那解务崇深，万里谁传阙下音。岂有涓埃裨海岳，止应泉石怨商参。关山处处豺狼窟，蓬蔀家家燕雀林。经略总看双鬓在，拥旄宁是老予心。
闻李壁山还自苍梧雨中奉讯
作者：黄衷
朝代：明

潦漫槎头钓伴稀，龙门高韵苦相违。旧题白雪何人和，独泛苍梧几日归。苔径不教收雀网，虹湖偏惜褪莲衣。浮云名迹那堪忆，蔬粝论文道岂非。
闻蝉
作者：黄衷
朝代：明

鸣蝉来何时，淩晓忽历耳。长林雅阒寂，胡乃复着此。初疑青搂姝，妙曲发皓齿。又疑思妇吟，万恨咽流水。怅然感幽悰，推枕歘以起。踟蹰盻炎云，乘离节方弭。爱是精洁姿，讵忍蛙黾比。即如昌黎翁，一动见蠍喜。南山古樾多，佳荫足安止。眷尔口腹需，风露芳且美。啾啾遍城邑，启爨儿女子。怕有痀偻夫，脩竿后来拟。
闻雁
作者：黄衷
朝代：明

胡儿雪后试弓初，寒雁惊飞绕碧虚。傍月悲鸣过海曲，断风残韵彻庭除。长门可奈孤灯影，远戍谁收一字书。何事年年来复去，江南春渚足攸居。
闻鹃和合溪
作者：黄衷
朝代：明

初声犹是月中啼，稍送馀寒逼曙衣。花歇渐催红雨乱，树芳应藉绿云依。悬知沃野勤方作，偏动高楼怨未归。莫儗天津桥上听，杜陵残泪不胜挥。
阅武
作者：黄衷
朝代：明

东郭高牙峙将庭，楚山迢递送边青。银鍪夺日元戎队，铁骑连云列校营。岂有神功驱水石，当闻号令肃风霆。天心无战皇威远，已报笛村放犊耕。
陈用明馈紫霞绡菊
作者：黄衷
朝代：明

笼烟朵朵亚枝娇，珍重年年到野桥。稚子候门无客报，白头真负紫霞绡。
陈邓二藩长见投谩尔和答
作者：黄衷
朝代：明

君子不耻独，恒情多尚同。忽忽百年内，强半埃尘中。鄙儒伏海曲，谈笑谐群公。如弦把遗直，要日明愚忠。久闻蒉桴响，众乐忽已终。所爱社栎枝，不谢追琢攻。皓齿渐云豁，苍颐凋故红。此志向未渝，此乐浑融融。愈老识愈晦，虚心承貌恭。低颜就绳检，何以程勤功。同列两夫子，肮脏称长雄。才方截玉剑，又似吞涧虹。款款引固陋，将忘公望崇。仰叹不能即，有如失侣鸿。赵张协济业，千载随蒿蓬。斯道讵能昧，钦矣皤皤翁。
陌上桑
作者：黄衷
朝代：明

艳质不自惜，采桑上南陌。秦楼多鹿姝，见者潜夺魄。耀颊明珠珰，淩波发纤蹐。语笑讵轻酬，中心秉贞白。红蚕罢新浴，柔桑始可摘。倾筐早已盈，归伴暂离掷。问言何太勤，献茧著礼籍。女事贵必躬，寄谢车马客。
限韵送姚使君守琼管二首
作者：黄衷
朝代：明

十月南天尚未寒，木兰潮满渐移滩。遐心注水将鞭赠，逸气横江借剑看。夜閤承颜惊客久，炎州改命答才难。我家近在黄湾口，只验鲸波记底安。赤马嘤嘤美使君，才声好似华州闻。花封几路迎山节，卉服千家住水云。位逐晓星还旧次，势如晴准□前群。遐方不作多时别，延閤于今本右文。
限韵送姚使君守琼管二首·其一
作者：黄衷
朝代：明

十月南天尚未寒，木兰潮满渐移滩。遐心注水将鞭赠，逸气横江借剑看。夜閤承颜惊客久，炎州改命答才难。我家近在黄湾口，只验鲸波记底安。
限韵送姚使君守琼管二首·其二
作者：黄衷
朝代：明

赤马嘤嘤美使君，才声好似华州闻。花封几路迎山节，卉服千家住水云。位逐晓星还旧次，势如晴准□前群。遐方不作多时别，延閤于今本右文。
院北池亭次韵留咏诸公
作者：黄衷
朝代：明

月槛风扉夏不扃，台端谁信有闲亭。一泓止水涵天净，无数繁花得雨醒。江汉迢遥通凤沼，乾坤浩渺失鸥汀。坐看三楚还形胜，知是神州几翰屏。
院后桂花
作者：黄衷
朝代：明

烦襟自感零露秋，金粟蕊蕊佳香浮。鄂台峻肃称高品，树者无乃多前修。北斗城隅月色浅，转觉晓气尤清幽。岂惟蜂蝶带痴性，苍髯绕树恒三周。我家扶胥古渡口，一种便足光林丘。素娥首肯乞仙本，行见紫薇封南州。
院后池亭纳凉
作者：黄衷
朝代：明

□著□□咏自公，书床恰在柳塘东。鸣蝉直避葵心日，芳药端宜水面风。笑眼乌儿争楮子，闲情鱼队入芦丛。江南何地无烦热，愿奉韶薰万国同。
院后牡丹和江侍御
作者：黄衷
朝代：明

旋为秾华小筑台，东皇与谢北山莱。芳阴转日还当席，幽味迎薰稍近杯。世上品流元有谱，眼前根裔岂知才。总教难敌阳春咏，文藻翩翩柱史裁。
院后紫薇四月即花
作者：黄衷
朝代：明

堂后薇花一两丛，晓来迎旭见新红。调和岂足三春雨，绰约先誇四月风。喜气谩传清似水，衰颜谁信过于翁。枝头树底空相惜，送我扬旌几片东。
院西新梨试花
作者：黄衷
朝代：明

即看春首发，曾是腊前移。紫萼呈新綵，瑶华抱素姿。酣歌何院落，淡月共台池。力病仍临玩，玄功正在兹。
除夕和陈峰湖
作者：黄衷
朝代：明

尘世都交等大傩，微名应未怨蹉跎。灯花夜色寻常动，榆荚春光积渐多。霜里乌啼天已白，眼前民瘼鬒先皤。丁宁莫作罗浮梦，惭愧山中看奕柯。
除日立春和丫山
作者：黄衷
朝代：明

鸡声送腊遂迎春，饷岁乡风自可循。照眼只堪花胜丽，拂冠偏爱柳条新。土牛邑令情何厚，金马交游梦岂频。为报玄冥须却避，东皇今日便持钧。
陶中丞惠历口占当谢
作者：黄衷
朝代：明

宝历遥烦使者轩，梅花村里访衡门。人间甲子年年改，何处看春似杏园。
难忘曲
作者：黄衷
朝代：明

双燕诧孤鸾，照影发彩舞。那知镜里姿，不是山中伍。明月上白榆，宛宛素娥语。感此徒星霜，寂寞兰蕙雨。
雨
作者：黄衷
朝代：明

已从人日雨，漠漠浃旬连。漫绿春头草，仍迷夏口船。雷声喧浦近，农事悯时先。预恐为灾沴，悁悁夜炬前。